הוועדה המיוחדת לדיון בהצעת החוק בעניין השוויון בנטל ולהסדרת מעמדם של תלמידי הישיבות, כנסת 19, פרוטוקול מספר 49, 2014-03-04 09:30

איילת שקד: אנחנו מתחילים מחוק שירות אזרחי.

עליזה לביא: אילת, את לא מוכנה להתחיל מנושא הנשים, בגלל יום העיון שלנו?

איילת שקד: אני מוכנה, אבל יש איזו נקודה פתוחה שעוד לא נסגרה.

עליזה לביא: אני חייבת לרוץ ב-10:00.

איילת שקד: אנחנו נתחיל מחוק שירות אזרחי.

איילת שקד: אנחנו צריכים להוסיף את המתווה של השירות האזרחי בחו"ל, וזו הייתה הסתייגות של חבר הכנסת אלעזר שטרן.

איילת שקד: לכולם יש את הנוסח?

איילת שקד: צריך להצביע על הרביזיה – על 1, ואמרנו למחוק את "הכנסת".

<קריאה: דנים בתוספת לאור ההסתייגות.

עפר שלח: זה כנראה לא הוצבע.

<עידו בן-יצחק: הוצבע העיקרון של חבר הכנסת שטרן שיהיה שירות אזרחי בחו"ל, וסביב זה היינו צריכים לבנות איזה שהוא הסדר שיסביר איך הדבר הזה אמור לעבוד, וזה מה שבנינו פה.

איילת שקד: נסביר.

איילת שקד: רוברט, משרד החוץ מתנגד לזה.

עפר שלח: נגיע למליאה ואתה תצביע מה שנראה לך.

עפר שלח: במליאה נדבר על המליאה.

עפר שלח: אני הבטחתי לשטרן שאני לא מפיל את זה.

איילת שקד: צריך לקרוא את זה.

איילת שקד: יש את ההסתייגות של חבר הכנסת שטרן על שירות אזרחי בחו"ל למאה איש בשנה.

איילת שקד: הייעוץ המשפטי הכין מתווה, ואנחנו צריכים לפתוח את סעיף 1 ולהכניס את המתווה פנימה.

<עידו בן-יצחק: לא, זה לא בסעיף.

איילת שקד: זה בתוך פרק אחד.

איילת שקד: זה פרק ב'.

<עידו בן-יצחק: הצבענו על כל סעיף 2(א) למעט הנושא הזה, ולא צריך לפתוח.

איילת שקד: אמרנו שצריך את פרק א', ההגדרות.

איילת שקד: זה רק בשביל הכנסת?

<עידו בן-יצחק: כן.

<איילת לוי: כן.

איילת שקד: חברי הכנסת היקרי, תקשיבו: פרק 1, פרק ההגדרות – כתוב בהצעת החוק הממשלתית לגבי הרשות לשירות לאומי-אזרחי שאפשר יהיה לעשות שירות אזרחי גם בכנסת.

איילת שקד: היועץ המשפטי של הכנסת חושב שזה קצת בעייתי כי זה גוף מאוד פוליטי, ואני גם חושבת שעדיף להוריד את זה.

איילת שקד: אתם מסכימים?

דוד צור: מקבלים.

<עידו בן-יצחק: צריך קודם להצביע על הרביזיה.

איילת שקד: צריך לפתוח ולהוריד, ואז סיימנו עם פרק 1?

איילת שקד: זה הדבר היחידי שיש בפרק 1?

<יואב ארבל: יש לנו עוד הערה לסעיף 1, אם אפשר.

<יואב ארבל: לכל אורך הדרך ביקשנו, וגם דיברתי עם הלשכה המשפטית, לגבי ההגדרות.

<יואב ארבל: היום שם החוק מוגדר "לאומי-אזרחי", ובתוכו יש לנו אזרחי-חברתי ואזרחי-ביטחוני.

<יואב ארבל: המילה "חברתי" מופיעה בהצעת חוק ממשלתית כללית, שעברה בקריאה ראשונה, ואנחנו הולכים לעבור עליה מיד אחרי החוק הזה.

<יואב ארבל: לכן ביקשנו את המונח "חברתי" להחליף ל"ציבורי" או ל"כללי".

<יואב ארבל: אני לא ראיתי שהיו התנגדויות.

איילת שקד: לא, אני לא רוצה לשנות עכשיו.

<יואב ארבל: זו הצעת חוק שכבר יוחדה לציבור הערבי בהצעת החוק הגדולה.

<יואב ארבל: אנחנו מאוד מבקשים לשמר אותה להצעת החוק הגדולה שאמורה לעבור אחרי הצעת החוק הזאת.

יוני שטבון: "חברתי" – זה יפריע לערבים?

יוני שטבון: מה?

איציק שמולי: מה הבעיה עם "חברתי"?

<יואב ארבל: ישנה הצעת חוק גדולה שמטפלת בכל מערכת השירות האזרחי לאומי.

<יואב ארבל: בהצעת החוק הזו, שעברה בקריאה ראשונה, מופיע המונח "שירות חברתי" שמיועד - - -

איילת שקד: תשנו את זה שם.

איילת שקד: אנחנו צריכים להגיש את החוק הזה ולהניח אותו על שולחן הכנסת מחר.

<יואב ארבל: זו רק מילה.

<יואב ארבל: אמנם התרגלנו פה למילה "חברתי".

<יואב ארבל: אם נשנה את זה ל"ציבורי" או ל"כללי", מה שלא היו לו התנגדויות בעבר, נראה לי שלא תהיה בעיה.

<מירי פרנקל-שור: זה לא יכול להיות מכיון שדווקא השירות האזרחי - -

איילת שקד: יש בו גם דברים לא ציבוריים.

<מירי פרנקל-שור: - - יש בו פעילים ועמותות פרטיות.

<יואב ארבל: אז "כללי".

<מירי פרנקל-שור: לא.

איילת שקד: לא.

<קריאה: ההערה נשמעה.

איילת שקד: אני שמעתי, והתשובה היא: לא.

<עידו בן-יצחק: צריך קודם כל להצביע על הרביזיה.

איילת שקד: אין יותר הצבעות, אז שנהיה סגורים.

איילת שקד: אנחנו פותחים את הסעיף הזה, מוחקים את "הכנסת".

<עידו בן-יצחק: לא.

<עידו בן-יצחק: קודם מצביעים על הרביזיה.

איילת שקד: מוחקים את "הכנסת".

איילת שקד: זהו, אין לנו יותר הערות לזה.

איילת שקד: מי בעד הרביזיה לפרק א' הגדרות, סעיף 1?

איילת שקד: מי נגד?

איילת שקד: בעד הרביזיה – פה אחד

איילת שקד: נמנעים – אין

איילת שקד: אוקיי.

איילת שקד: פתחנו את הסעיף.

איילת שקד: ההסתייגות שלי היא להוריד את המילה "כנסת", כך שלא יהיה שירות אזרחי בכנסת, כי זה מוסד מאוד פוליטי.

איילת שקד: מי בעד?

איילת שקד: מי נגד?

איילת שקד: בעד ההסתייגות – רוב

איילת שקד: נמנעים – אין

איילת שקד: אוקיי.

איילת שקד: זה נפל.

<עידו בן-יצחק: עכשיו צריך להצביע על הסעיף.

איילת שקד: עכשיו נצביע על הסעיף.

איילת שקד: מי בעד סעיף 1?

איילת שקד: מי נגד?

איילת שקד: בעד – רוב

איילת שקד: נמנעים – אין

איילת שקד: עבר.

איילת שקד: תחליטו מי מצביע: רוברט אילטוב או שמעון אוחיון.

<אסף פרידמן: שניהם.

איילת שקד: סיימנו עם זה.

איילת שקד: עכשיו אנחנו חוזרים לפרק 2.

איילת שקד: לא צריך להצביע על פרק 2?

<עידו בן-יצחק: צריך להצביע רק על הסעיף שאותו נקרא תכף של שירות אזרחי.

איילת שקד: אבל כבר הצבענו עליו.

<איילת לוי: הצבענו על העיקרון.

<מירי פרנקל-שור: הצבענו על העיקרון.

<מירי פרנקל-שור: אמרנו שאנחנו נביא הסדר לשירות אזרחי בחו"ל.

איילת שקד: אנחנו מקריאים עכשיו את הסדר השירות האזרחי בחו"ל.

איילת שקד: כאמור, משרד החוץ מאוד מתנגדים.

איילת שקד: יש כאן את נציג משרד החוץ?

איילת שקד: אוקיי.

איילת שקד: אנחנו נקרא את ההסדר, ואז תסביר למה אתם מתנגדים.

<קריאה: גם לנו יש הרבה הערות בנושא.

<יואב ארבל: נוסח שהגיע אלינו בלילה – יש לנו הרבה הערות גם לנוסח.

<קריאה: שירות בחו"ל מטעם המדינה – כך הוגדר הנושא.

איילת שקד: חברים, בבקשה.

איילת שקד: אנחנו רוצים לסיים עם זה.

<איילת לוי: סעיף (ד) אמור להיות סעיף (ג).

איילת שקד: לא הבנתי את הסעיף הזה.

<עידו בן-יצחק: זה אומר שצריך לחשוב גם על המשרת עצמו אם הוא משרת בחו"ל.

<עידו בן-יצחק: בחוק השירות האזרחי יש כל מיני סעיפים שנועדו להבטיח את הזכויות של המשרת עצמו.

<עידו בן-יצחק: בחו"ל לא ברור כל כך איך זה יבטיח.

איתן כבל: בכלל מה זה הקטע הזה לשלוח חיילות לחו"ל?

איתן כבל: באמת.

איתן כבל: למה זה יותר חשוב?

<קריאה: - - -

איתן כבל: סליחה, אני לא ביקשתי עזרה.

איילת שקד: איתן, עזוב.

איילת שקד: עשינו כבר את הדיון הזה.

איתן כבל: סליחה.

איתן כבל: מרגע זה אני עכשיו תחת מעצר?

איתן כבל: באמת.

איילת שקד: טוב.

איתן כבל: אני אומר את זה שוב, כי מתעסקים פה עם כל הסיפור של כל אותן חיילות שמוקצות לכל מיני גופים.

איתן כבל: זאת שאלה.

איתן כבל: גם כשאתה מקים את השירות האזרחי ובה מצד אחד, ומצד שני אתה שואל את עצמך שאלה שאנחנו מכירים אותה.

איתן כבל: אנחנו לא נולדנו לתוך הוועדה הזאת.

איתן כבל: יש עוד התעסקות של הכנסת כל השנה בנושאים שונים, ואחת השאלות שעומדות לפתחנו היא האם צה"ל הוא בכלל הגוף שאמור לספק חיילים וחיילות לכל מיני יחידות, בוודאי כשחלקן הגדול מגיע להיות פקידות.

איתן כבל: אף אחת לא תגיע להיות נציגת משרד החוץ בלא-יודע-מה.

איתן כבל: בסוף כולם, רובם או חלקם הגדול, נהיים פקידות ופקידים.

<יאיר דורנפלד: גם בצה"ל יש אותם פקידים ופקידות.

איתן כבל: בסדר גמור, אבל צה"ל זה בהגדרה.

איתן כבל: הם גיוס חובה למשרד החוץ.

איתן כבל: זה עוד לא מוגדר.

איתן כבל: מגיל 18 כל אחת תתייצב כדי להתגייס למשרד החוץ.

<גדי אגמון: אין להם התנגדות לזה.

<אלון שוהם: למשרד החוץ אין התנגדות למה?

<אלון שוהם: להתגייסות למשרד החוץ?

<אלון שוהם: אני התגייסתי למשהו אחר, אבל אני יודע?

<אלון שוהם: לא, זה לא רציני.

איילת שקד: טוב.

<גדי אגמון: לא שמענו את עמדת משרד החוץ.

איילת שקד: תכף נשמע אותה.

איילת שקד: נקרא את כל זה, ואז נשמע את עמדת משרד החוץ.

איילת שקד: הוועדה הצביעה שהשירות לא יהיה בצפון אמריקה ובמערב אירופה.

איילת שקד: צריך להוסיף את זה.

איתן כבל: אפשר לחלק את זה גם לרחובות?

איילת שקד: עכשיו שולחים מפקחים לחוץ-לארץ?

<הילה ארליך: לא, אי-אפשר.

<מירי פרנקל-שור: לא יהיה פיקוח בחו"ל?

<הילה ארליך: אי-אפשר לעשות פיקוח.

<עידו בן-יצחק: נכון.

<יואב ארבל: יהיה פיקוח דרך הסכם.

<עידו בן-יצחק: זה מה שזה נועד להסדיר.

איילת שקד: - - - בחקיקה.

<גדי אגמון: אנחנו התנגדנו התנגדות נחרצת.

<רחל טבת-ויזל: נגד הימ"לים.

<אלון שוהם: ברשותכם, אני יכול לומר משהו כבר בשלב הזה?

<אלון שוהם: לדעתי, אתם מפספסים פה את המדינה המארחת.

<אלון שוהם: מדינה לא יכולה לשלוח למדינה אחרת בשמה אנשים שעובדים או עושים משהו בלי הסכמה של המדינה המארחת.

<אלון שוהם: זה דורש, למשל, אשרה מיוחדת לצורך משהו טריוויאלי לחלוטין.

עפר שלח: אני מבסוט - - -.

עפר שלח: זה גדול.

איילת שקד: זה לא ייאמן.

<גדי אגמון: אני גם מזכיר שזו חלופה שירות צבאי, זאת אומרת שזה מישהו שעושה שירות צבאי חלופי.

<אלון שוהם: לא, אני לא מדבר על זה.

<אלון שוהם: אני אומר שאדם נכנס למדינה כתייר ואומר "אני באתי לעבוד" – הוא עבריין.

<קריאה: עמר גם עושה ספורט.

<קריאה: כולם בסקי, ואנחנו בבוץ.

איילת שקד: חצי מהוועדה בסקי – צחי, עמר ואלעזר – ואנחנו מתבוססים בשאלות שאלעזר השאיר לנו פה.

דוד צור: אני מוחה.

דוד צור: אני מגן על זכותם גם לעשות סקי גם בצפון אמריקה ובמערב אירופה.

דוד צור: איך משרד החוץ?

דוד צור: מה עם בנות שעושות שירות לאומי בחו"ל?

דוד צור: האם הן מקבלות איזה מעמד מיוחד?

<אלון שוהם: ודאי.

<אלון שוהם: הן מקבלות אשרה מיוחדת במקום שבו הן משרתות.

<גדי אגמון: זה אותו דבר.

<גדי אגמון: זה אותו דבר.

<אלון שוהם: זה לא מדויק.

<אלון שוהם: במכסת העובדים של שגרירות יש צוות.

<אלון שוהם: המדינה המארחת לא בודקת האם בצוות הזה יש מישהי שהיא בת 18 והיא סמלת או רב"טית או האם יש מישהו שהוא שגריר והוא דוקטור למדעי המדינה.

איילת שקד: לאיזה סיבוך הוא הכניס אותנו.

<גדי אגמון: תבטלו את זה.

איילת שקד: אי-אפשר.

<גדי אגמון: חבר'ה, אני רוצה שוב להבהיר: השירות הלאומי לבנות זה שירות התנדבותי במסגרת גופים מפעילים.

<קריאה: ומי שקיבל פטור.

<גדי אגמון: כאן מדובר בשירות חליפי לשירות צבאי.

<גדי אגמון: הוא מחויב בשירות צבאי, והוא עושה את זה במסגרת חב"ד בחו"ל לפי ההחלטה שהוצעה פה.

איתן כבל: גם להם נאריך את השירות?

<גדי אגמון: מדובר פה בדרך-כלל בבנים חרדים מאוכלוסייה מסוימת מחסידות מסוימת שהחוק בא לתת לה מענה.

איילת שקד: טוב, זה לא יכול להיות.

איילת שקד: ..

דוד צור: הרי בסוף ממילא הם שם.

<גדי אגמון: לא.

<גדי אגמון: הם לא ממילא שם.

<גדי אגמון: אני אסביר.

<גדי אגמון: זה לא נכון.

דוד צור: אם אני מבין אותו, הרציונל - - -

<גדי אגמון: פוקע.

דוד צור: בשם הסקי, אם אני מבין את הרציונל, - -

איילת שקד: בשם הגולש.

<גדי אגמון: הרציונל בא לכרוך בכל זאת אוכלוסייה שממילא נמצאת שם.

<גדי אגמון: מדובר על מאה איש בשנה שאנחנו ניתן להם את המטריה – לומר "מטריה" זה לא נכון – את ההרשאה בעצם לשרת, מה שממילא הם עושים, ולהכיר בזה כמכסה.

איתן כבל: קל"ב.

דוד צור: זו לא מכסת גיוס אלא מכסה - - -

<אלון שוהם: רק כדי להסביר, כדי שמאה איש ישראלים יהיו ברגע נתון בחו"ל, הם יכולים להיות אחד מהשניים: או שהם תושבי המקום, כלומר יש להם איזה שהוא סטטוס מקומי, למשל תושבי יפן או תושבי אינדונזיה או מה שלא יהיה, או שהם תיירים במקום ואז אסור להם לעסוק בפעילות שאנחנו מכוונים כאן שהם יעשו.

<אלון שוהם: אין מצב או לא מוכר בין מדינות מצב שבו אדם מגיע לאיזה שהוא מקום, עושה פעילות - - -

דוד צור: איך שליחי חב"ד עושים את זה היום שם?

<אלון שוהם: חב"ד מוכר כארגון בין-לאומי שמעסיק עובדים, ויש להם אשרת עבודה.

<גדי אגמון: זה לא בשליחות ישראל.

<אלון שוהם: לא השגרירות ולא מדינת ישראל דואגים לאשרות שלהם.

עפר שלח: אני רוצה להעיר הערה פרוצדורלית, כמי שהתנגד לסעיף הזה, אבל אני מעיר אותה מהצד השני.

עפר שלח: הסעיף הזה נדון והתקבלה החלטה, ואנחנו צריכים להצביע על הניסוח שלה.

עפר שלח: אני לא חושב שצריך לפתוח את הסעיף לדיון מחודש - -

איילת שקד: אתה צודק.

עפר שלח: - - בהשתתפות כולם על עצם קיומו.

עפר שלח: את זה אני אומר, כשאני מתנגד לו.

איילת שקד: אתה צודק.

עפר שלח: תהיה התנגדות מליאה.

איתן כבל: עפר, אתה צודק, אלא שיש כאלה שלא נסעו לסקי והחליפו - - -

עפר שלח: לא.

עפר שלח: איתן, אלה שלא נסעו לסקי - - - דנו בזה.

איילת שקד: אבל, איתן, הדיון הזה כבר היה.

עפר שלח: עמר בר-לב היה.

עפר שלח: הצביעו על הדבר הזה - -

איתן כבל: אתם רוצים?

איתן כבל: – בבקשה, תצביע.

איתן כבל: אין בעיה.

עפר שלח: - - בניגוד לדעתי ובניגוד לדעתו של עמר.

עפר שלח: אנחנו לא יכולים לפתוח אותו עכשיו.

איילת שקד: נכון.

עפר שלח: אני אומר לך שאני אלחם בזה, ואני לא יודע מה נעשה בהסתייגות מליאה.

עפר שלח: אבל צריך להיות גם הוגנים עם אלעזר.

עפר שלח: הוא העביר את זה בתהליך בוועדה.

עפר שלח: אנחנו אישרנו את זה.

עפר שלח: אנחנו צריכים לאשר את זה עכשיו לדון רק בניסוח.

איתן כבל: אפשר שלבקש להיות בקוסומוי שם יש בית חב"ד?

איציק שמולי: עפר, אני מציע לא לפתוח את הדיון על ההוגנות בחוק הזה.

עפר שלח: מה זה?

איציק שמולי: בוא ולא נפתח את הדיון על ההוגנות בחוק.

איילת שקד: לא.

איילת שקד: שמולי, סליחה.

איילת שקד: עפר צודק במאה אחוז.

איציק שמולי: אני יודע שעפר צודק, - -

איילת שקד: היה כבר דיון על זה, אז חלאס.

איציק שמולי: - - אבל גם אנחנו צודקים, כי אני לא זוכר שזימנתם אותנו לחדר כשדיברתם על ישיבות הסדר, נכון?

איילת שקד: אי-אפשר לעשות דיון על כל דבר.

עפר שלח: היית בחדר כשדיברנו יחידות ההסדר, איציק.

איילת שקד: עפר, אל תענה לו אפילו.

רוברט אילטוב: ההזמנות לוועדה היו סודיות?

עפר שלח: עכשיו כולם רוצים ללחוץ.

עפר שלח: הייתם בחדר כשנדון - - -

איילת שקד: חברים.

איציק שמולי: אגב, עמר היה יכול גם לטרוח ולהגיע ולהצביע נגד זה.

איציק שמולי: זו מפלגת העבודה.

איציק שמולי: אתם רוצים גם לא להיות שם ולהצביע וגם להיות צדיקים.

איתן כבל: עפר, עשה לי טובה.

איתן כבל: לפחות בינינו, אנחנו לא מדליקים פה עכשיו משואה לגבי מי יותר צדיק בעניין הזה.

עפר שלח: לא, אתם התחלתם.

איתן כבל: עפר, תכף נגיע לזה.

איילת שקד: חברים, באמת היום אנחנו רוצים לסיים.

איתן כבל: בסוף תראה את הצדיקים הגדולים מנהלים את הדיון.

עפר שלח: איתן, הבאתי את צור לברור בינינו.

איילת שקד: אנחנו רוצים לסיים הדיון היום.

איילת שקד: מספיק.

איילת שקד: הסעיף על הפיקוח צריך לרדת?

<יואב ארבל: בהסכם איתם יאפשרו פיקוח.

<יואב ארבל: אין סעיף פיקוח, כי משרד המשפטים אומר שאין פיקוח בחוץ-לארץ.

<עידו בן-יצחק: אנחנו לא יכולים להפעיל מפקחים בחו"ל, אבל מה שאנחנו כן אומרים הוא שכן הגוף - - -

איילת שקד: אבל אתם מחייבים פה את הגוף המפעיל לאפשר מפקחים.

<יואב ארבל: זה בהסכם שהוא חותם אתנו.

איתן כבל: צריך לגייס מישהו שפעם בשנה ייסע - - -

דוד צור: אגב, פיקוח לא חייב להיות בחו"ל.

דוד צור: פיקוח גם יכול להיות מכאן.

<יואב ארבל: שהם ישרתו שם ואנחנו נפקח עליהם מפה?

<יואב ארבל: אני לא יודע איך עושים את זה.

איילת שקד: חברים, אני רוצה להתקדם.

איילת שקד: סעיף (א) הזה, כמו שהוא מנוסח כאן, ישים?

<יואב ארבל: יש לנו כמה הערות.

<יואב ארבל: האם אתם רוצים את כל ההערות בבת אחת או סעיף-סעיף?

<יואב ארבל: יש לנו הרבה הערות כי הנוסח לא תואם אתנו לגמרי.

איילת שקד: תכף נמשיך.

איילת שקד: תסיימו את ההקראה.

איילת שקד: בשביל מה צריך את כל הסעיפים האלה?

<יואב ארבל: הנוסח הראשוני בא מאתנו.

<יואב ארבל: הצעת החוק הממשלתית כותבת שלא יהיה שירות אזרחי בחוץ-לארץ.

איילת שקד: נכון.

<יואב ארבל: מרגע שהוועדה החליטה שיהיה שירות אזרחי בחוץ-לארץ, ביקשו מאתנו ביחד עם הייעוץ המשפטי של הוועדה לעשות, בעצם, סעיף שיהדק עד כמה שאפשר את הפיקוח, כך שאם כבר יהיה שירות אזרחי בחו"ל הוא יהיה כפי שצריך.

איילת שקד: טוב.

איילת שקד: תמשיכי.

<איילת לוי: צריך לקבוע.

איילת שקד: לא, לא.

איילת שקד: מה זה?

איילת שקד: אתם קובעים בחוק להטיס מפקח מהרשות לשם?

איילת שקד: זה הזוי.

איילת שקד: די.

<יואב ארבל: זו לא הצעה שלנו.

<יואב ארבל: זה לא בא מאתנו.

איילת שקד: אוקיי, אז תמחקו.

איילת שקד: מה זה?

<קריאה: צריך איזה שהוא הסדר של פיקוח.

<קריאה: שהם יחליטו.

איילת שקד: די.

איילת שקד: שהם יחליטו.

דוד צור: שהם יחליטו באיזו תדירות ואיך.

דוד צור: עם פאקסים?

איילת שקד: תורידו את זה.

איילת שקד: תורידו את סעיף (ז).

<עידו בן-יצחק: הבעיה העיקרית שהייתה לנו עם השירות - - -

יוני שטבון: מי מפקח על שגרירים ונספחים בחו"ל?

<אלון שוהם: על השגרירויות מפקח שר החוץ.

יוני שטבון: מי מפקח על השגרירויות?

<אלון שוהם: שר החוץ.

יוני שטבון: איך שר החוץ?

יוני שטבון: שר החוץ נוסע כל הזמן לפקח עליהם?

<אלון שוהם: כן.

<אלון שוהם: ודאי.

<אלון שוהם: יש לו מפקח מטעמו שנוסע.

<אלון שוהם: הנה, אני יושב כאן.

<אלון שוהם: אני המפקח.

<אלון שוהם: אני מודה שחזרתי לפני יומיים.

יוני שטבון: תעשה כבר על הדרך את השירות הלאומי.

<אלון שוהם: הבנתי, אבל הם יושבים שם שלא כחוק, ואלה יושבים כחוק.

<עידו בן-יצחק: לא סתם הכנסנו את זה.

איילת שקד: אני מבקשת להוציא את סעיף (ז).

איילת שקד: עידו רוצה להסביר למה סעיף (ז) הוכנס.

<עידו בן-יצחק: אני רק רוצה להסביר למה הוא נכנס.

<עידו בן-יצחק: אחד החששות העיקריים שהיה כשנושא השירות בחו"ל עלה היה שאנחנו שולחים את האנשים האלה לחו"ל, ואנחנו לא יודעים בעצם מה קורה אתם ואנחנו לא יודעים איזה פיקוח יש עליהם.

<עידו בן-יצחק: בעצם, אין עליהם פיקוח כי הם נמצאים בחו"ל.

<עידו בן-יצחק: זה לא כמו שירות אזרחי באחת העמותות פה כשמפקח יכול לבוא בכל יום.

עפר שלח: עידו, זה לא צריך להיות בחוק.

עפר שלח: יש מנהלת, והמנהלת תקבע.

איילת שקד: המנהלת תעשה את זה.

איילת שקד: אוקיי.

איילת שקד: אני מבקשת להוריד את סעיף (ז).

<אלון שוהם: ברשותכם, אם כך, יש לי עוד הערה.

<אלון שוהם: האנשים האלה ייעצרו על-ידי המשטרה המקומית בטענות שונות ומשונות כפעילות בלתי חוקית.

<אלון שוהם: מה אתם מתכוונים לעשות עם זה?

<אלון שוהם: ברגע שנעצר בחור כזה ונכנס לתחנת משטרה, מי מוציא אותו משם?

<אלון שוהם: כשזה דיפלומט, יש איזו שהיא - - -

איילת שקד: הגוף המפעיל.

<אלון שוהם: איך הוא יוציא אותו?

<אלון שוהם: הוא עבריין בטוקיו.

איילת שקד: אם הוא עבריין, שיישב בכלא.

איילת שקד: אני לא מבינה.

<אלון שוהם: אנסה להסביר.

<אלון שוהם: שלחתם שליח והוא הגיע לטוקיו, והתחיל לעשות בטוקיו את מה שאמרתם לו לעשות ונעצר.

איילת שקד: על מה הוא נעצר?

<אלון שוהם: הוא לא תייר.

<אלון שוהם: הוא עבר על החוק.

איילת שקד: זה בגלל שאין לו ויזה?

<אלון שוהם: ודאי.

<אלון שוהם: אין אשרה שניתנת למתנדבי שירות לאומי בטוקיו.

<טל בנש: אבל יש ויזה לענייני דת.

<אלון שוהם: כלומר, היפנים לא מכירים בסטטוס הזה לצורך העניין.

דוד צור: במה שונה מהמצב הקיים?

<אלון שוהם: שונה לחלוטין מהמצב הקיים.

<אלון שוהם: אני לא יכול עכשיו למשל לקחת בן-אדם מהרחוב - - -

איילת שקד: היפותטית, ניקח לדוגמא שליח חב"ד.

איילת שקד: עם איזו אשרה הוא נמצא?

<אלון שוהם: בדרך-כלל, שליח חב"ד מגיע לטוקיו ומגיש איזו שהיא תכנית מה הוא עושה שם, והממשלה המקומית מכירה בו למשל לצורך פעילות דתית, - -

<קריאה: אז זה מה שיקרה גם עכשיו.

<אלון שוהם: ונותנת לו איזה שהוא כתב אמנה ומחליטה איזו אשרה לתת.

<אלון שוהם: אתם מתארים פה מצב שהממשלה המקומית - - -

איילת שקד: מה הבעיה שיקרה אותו דבר?

<אלון שוהם: אף ממשלה לא הסכימה לזה עדיין.

<אלון שוהם: חב"ד במשך עשרות שנים ניהלו משא ומתן שבעקבותיו הם הגיעו להסכמות עם הממשלות שבחסותן הם יושבים לגבי איזו אשרה תהיה להם..

<אלון שוהם: החברים האלה, שאתם מדברים עליהם מהנבחרים – לא דובר עליהם.

<אלון שוהם: המדינה, שאליה הם נכנסים, קרוב לוודאי שאחרי מספר ימים שיתברר שהם לא תיירים תכלא אותם.

<אלון שוהם: היא פשוט תכניס אותם לכלא כי הם לא תיירים.

<אלון שוהם: גם אם הם יגיעו לסניף חב"ד, יגידו להם: אתם תיירים שבועיים, ועכשיו תצאו או תיאסרו.

איילת שקד: בסדר.

איילת שקד: זו אותה פרוצדורה.

איילת שקד: מה הבעיה שזו תהיה אותה הפרוצדורה?

<איילת לוי: אם אין לו אשרה, פשוט שלא ישלחו אותו לשם.

שמעון אוחיון: נכון.

<אלון שוהם: אם אין לו אשראי, שלא ישלחו אותו – זה מצוין.

איתן כבל: אני מקווה שזה מצולם – להפיץ את הקלטת של הדיון.

איתן כבל: כאילו מה?

איתן כבל: חבר'ה, איפה אנחנו חיים, גברתי היושבת-ראש?

איילת שקד: אדוני יושב-ראש סיעת העבודה, מה אתה רוצה שאני אעשה?

איילת שקד: הוועדה אישרה את זה.

איתן כבל: מה זה "הוועדה אישרה"?

איילת שקד: המציע נמצא בסקי, ואנחנו - - -

<אלון שוהם: מי ידאג להרשאה שלהם?

<אלון שוהם: מישהו צריך לדאוג לזה.

איתן כבל: אני מבקש להעלות אותו.

<קריאה: בסקייפ.

עפר שלח: זה תקדים בכנסת.

איילת שקד: די כבר.

עפר שלח: מעולם לא נאמר המשפט: "המציע נמצא בסקי".

<אלון שוהם: יש פה עניין של ריבונות זרה שחייבים לקחת בחשבון.

יוני שטבון: הבחור ממשרד החוץ רציני מדי.

<אלון שוהם: למען האמת, אני קצת מודאג.

<אלון שוהם: אני אחראי להוציא אותם מהכלא.

איילת שקד: אז תוציא אותם.

איילת שקד: אני לא יודעת מה לעשות כבר.

<עידו בן-יצחק: בואו ונוסיף שזה יהיה מותנה באשרת כניסה שמסדירה את זה.

שמעון אוחיון: בוודאי.

איילת שקד: טוב.

איילת שקד: תוסיף שזה יהיה מותנה באשרת כניסה.

איילת שקד: יופי.

איילת שקד: הלאה.

איילת שקד: תכניסו שזה לא למערב אירופה ולצפון אמריקה.

איילת שקד: מה היו ההערות שלכם?

<יואב ארבל: יש מספר הערות.

<יואב ארבל: קודם כל, אנחנו צריכים להחזיר לחוק הראשי סעיף, וזה לא כתוב בשום מקום – הסעיף הזה ירד – שהשירות האזרחי יהיה בישראל ובאזור ואחרי זה "למעט את השירות הזה".

<יואב ארבל: הכלל צריך להיות שהשירות האזרחי - - -

שמעון אוחיון: בארץ.

<יואב ארבל: זה סעיף שהיה בחוק הראשי.

איילת שקד: בסדר.

<יואב ארבל: זה רק בכפוף.

<יואב ארבל: בסעיף (א) כתוב: "על אף האמור בסעיף 2(ב) ו-2א".

<יואב ארבל: בעצם, אני מבין שמחריגים פה גם את הסעיף של השירות האזרחי-הביטחוני וגם השירות האזרחי-חברתי.

<יואב ארבל: לדעתי, היו צריכים למעט רק את השירות האזרחי-חברתי, כי זה שירות אזרחי-חברתי.

<יואב ארבל: לא צריך למעט את 2א או 2(ב), עד כמה שאני מבין.

איילת שקד: אוקיי.

<קריאה: זה נכון.

עפר שלח: נכון.

איילת שקד: בסדר.

<יואב ארבל: סעיף (ב)(1)(א) – התיקון שנעשה פה אומר שצריכים להתקיים בגוף המפעיל התנאים האמורים בסעיף 9.

<יואב ארבל: סעיף 9 זה הסעיף שמגדיר מי יכול להיות גוף מפעיל בשירות האזרחי.

<יואב ארבל: במידה והנוסח הזה נמצא, הגופים שיכולים להיות מאושרים הם רק גופים ישראליים.

<עידו בן-יצחק: נכון.

<יואב ארבל: זה רק כדי להבהיר.

<יואב ארבל: זה רק גופים שהתאגדו בארץ, ולא יוכל לקבל פה מתנדבים גוף שהתאגד בחוץ-לארץ.

איילת שקד: אוקיי.

<יואב ארבל: זו רק הבהרה.

<יואב ארבל: לנו אין התנגדות.

עפר שלח: בסוף נעשה את כל זה, ויתברר שחב"ד לא בפנים.

<יואב ארבל: אין לי מושג איך הם מאוגדים.

<עידו בן-יצחק: אם יש להם בעיה, שיתאגדו בישראל – שיקימו עמותה בישראל.

<אלון שוהם: לא, זה לא נכון, - -

איילת שקד: מה אמרנו?

איילת שקד: אמרנו שזה ארגון שצריך להיות בחמש יבשות?

איילת שקד: אמרתם שאתם לא רוצים?

<אלון שוהם: - - כי אחד התנאים לפעילות חב"ד בחו"ל זה התאגדות בחו"ל.

<אלון שוהם: אחרת, הוא לא מקבל בדיוק - - -

איילת שקד: טוב.

איילת שקד: אני לא נכנסת לפרטים האלה.

איילת שקד: יואב, תמשיך.

<יואב ארבל: אני מבקש לדעת למה הורידו את סעיף (ב)(1)(ג).

<יואב ארבל: אנחנו חושבים שזה נכון שתוגש לנו רשימת התפקידים, כאשר זה מאושר.

<קריאה: זו הצעה שלכם.

<יואב ארבל: אני מבקש שהייעוץ המשפטי של הוועדה יבהיר למה הורידו.

<עידו בן-יצחק: כי כל גוף מפעיל פונה אליכם ואתם צריכים לאשר מה הם התפקידים, וזה לא כתנאי.

איילת שקד: אוקיי.

איילת שקד: מה עוד?

<יואב ארבל: כנ"ל לגבי הסיפא של סעיף (ב)(1)(ד): "ואינו גורע מאיכות השירות המתבצע".

<יואב ארבל: אם כבר יש שירות בחו"ל, לפחות שאנחנו נפקח שהשירות שם אינו גורע מאיכות השירות המתבצע.

<יואב ארבל: יש לכם התנגדות לזה?

<עידו בן-יצחק: אני כבר לא זוכר למה הורדנו את זה.

איילת שקד: בסדר.

<יואב ארבל: אז נחזיר את זה.

איילת שקד: אוקיי.

איילת שקד: יש עוד משהו?

<יואב ארבל: סעיף (ב)(2), בו מדובר על ההסכם – בסעיף 12(א) לחוק הראשי מדובר על ההסכם שכל גוף מפעיל צריך לחתום עם הרשות.

<יואב ארבל: צריך לכתוב פה "בנוסף" או "בנוסף לאמור בסעיף 12(א)".

<יואב ארבל: אלה דגשים שהם בנוסף.

<יואב ארבל: בסעיף (ב)(2)(א) כתוב: "הוראות המחייבות את הגוף המפעיל לאפשר למפקח".

<יואב ארבל: אנחנו לא רוצים שיהיה "מפקח" כי אין מפקחים בחו"ל.

<יואב ארבל: אם אפשר – לשנות את זה ל"מנהל או מי מטעמו".

איילת שקד: אוקיי.

איילת שקד: בסדר?

<יואב ארבל: אלו ההערות שלנו.

איילת שקד: תודה.

איתן כבל: פספסתי.

איתן כבל: דיברתם כבר גם על המילואים שלהם?

<גדי אגמון: אין מילואים בשירות האזרחי.

<גדי אגמון: לא יהיה להם מילואים.

איילת שקד: אנחנו צריכים להצביע על זה.

איילת שקד: נציג משרד החוץ, אתה רוצה להגיד משהו, מלים אחרונות?

<אלון שוהם: שוב, ככל שמדובר בפעולה שנעשית אצל ריבון זר, אני חושב שצריך שיהיה ברור, ויכול להיות שכדאי להכניס את זה גם להצעה, שיש פה התניה של קבלתם של האנשים האלה במקום שאליו הם נוסעים כדי: (א) שלא יינזקו האנשים, (ב) כדי שהמדינה לא תינזק או לפחות שמה, כי בעצם אנחנו מכניסים אנשים למקום שהם לא אמורים להיות בו לפחות לפי החוק המקומי.

<עידו בן-יצחק: אנחנו נוסיף שזו תהיה חובה להסדיר את אשרות הכניסה.

איילת שקד: צריך להסדיר את האשרה.

<אלון שוהם: אשרת כניסה היא רק חלק מהתהליך הזה, ואולי כדאי לדבר גם על - -

<קריאה: שהות כדין.

<אלון שוהם: - - שהות כדין והסדרה עם המדינה המארחת.

<הילה ארליך: איך תהיה הפרוצדורה?

<הילה ארליך: אני לא מבינה.

איילת שקד: עזבי.

איילת שקד: לא משנה.

<הילה ארליך: מבחינת האשרה.

<הילה ארליך: הפוקד, מותר לו לתת - - - ?

איילת שקד: זה לא קשור לפוקד.

<קריאה: הילה, זה לא אצלכם – זה אצלנו.

איילת שקד: זה השירות האזרחי.

<הילה ארליך: זה השירות האזרחי יאשר את זה, ורק בכפוף לאשרה.

איילת שקד: כן.

<קריאה: בכפוף לכל מה שכתוב פה.

שמעון אוחיון: הדברים הללו הם לא דברים חדשים.

שמעון אוחיון: הדברים הללו קיימים מקדמת דנה גם על-ידי העסקה של גופים מקומיים כמו המרכז, המתנ"סים והמרכזים הקהילתיים בקנדה ובארצות-הברית, ויש הסדרים בין הגופים ששולחים, אם זה "בני-עקיבא", "השומר הצעיר" או תנועה כזו או אחרים.

שמעון אוחיון: ההסדרים האלה לגבי אשרה של תעסוקה של אזרח ישראלי אם באמצעות הגוף המקומי או באמצעות הגוף השולח – הדברים הללו קיימים, ואלה לא דברים חדשים.

שמעון אוחיון: הנהלים הללו קיימים.

שמעון אוחיון: מדינת ישראל כבר מתנהלת מול ארצות שונות, - -

<גדי אגמון: זה לא אותו דבר.

שמעון אוחיון: - - ואפשר להפעיל את זה גם באותם - - -

איתן כבל: תסביר לו שגם החרדים לא מתגייסים ששים שנה.

איתן כבל: מה אנחנו עושים פה?

<קריאה: משנים.

איילת שקד: חבר'ה, הבנתי.

איילת שקד: אנחנו מצביעים.

איילת שקד: משרד החוץ, אם אתם רוצים, ששר החוץ יגיש הסתייגות למליאה.

איילת שקד: מי בעד?

איילת שקד: מי נגד?

איילת שקד: בעד הסעיף – רוב

איילת שקד: הסעיף נתקבל.

רוברט אילטוב: אני נמנעתי.

איילת שקד: מה?

<קריאה: אני לא הצבעתי.

<קריאה: זה 3:3.

איילת שקד: רק אחד מכם יכול להצביע.

איילת שקד: מי מצביע משניכם?

<קריאה: לא משנה.

<קריאה: רק לוודא: זה בלי סעיף (ז), נכון?

איילת שקד: כן, זה בלי סעיף (ז).

איתן כבל: מה עם שמעון?

איילת שקד: שמעון, אתה צריך להצביע אתנו.

איילת שקד: אתה הצבעת עם - - -

איתן כבל: לדעתי, תכניסי אותו לחדר וטפלי בו קודם.

איתן כבל: ..

איילת שקד: אנחנו עוברים להארכת שירות נשים.

<מירי פרנקל-שור: מה עם סעיף 26, הוראת מעבר?

<מירי פרנקל-שור: תעלו את זה.

איילת שקד: נכון.

<עידו בן-יצחק: הערה טכנית – בסעיף 12 בחוק שירות אזרחי בנוסח שאושר יש איזו שהיא סתירה פנימית.

<עידו בן-יצחק: גם כתוב שגוף מפעיל יפעיל את המשרתים בהתאם להסכם שייחתם בינו לבין הרשות כפי שייקבע בתקנות, ואחר כך יש הוראות שחלק זה באישור הוועדה וחלק זה בהתייעצות עם השר הנוגע בדבר.

<עידו בן-יצחק: מה שצריך לעשות בעצם הוא למחוק את המילים "כפי שייקבע בתקנות", כי הפרוצדורה מופיעה בהמשך.

איילת שקד: צריך לעשות רביזיה על סעיף 12?

<עידו בן-יצחק: לא.

<עידו בן-יצחק: זו רק הבהרה.

איילת שקד: זו הבהרה.

איילת שקד: אוקיי, הסכמנו.

<קריאה: איזה סעיף זה?

<עידו בן-יצחק: סעיף 12.

<מירי פרנקל-שור: יש את סעיף 26.

איילת שקד: לא עשינו את זה?

איילת שקד: טוב, לא הצבענו אתמול על הוראות מעבר בחוק שירות אזרחי.

<איילת לוי: זה סעיף 26א בעמוד 34.

איילת שקד: האמת היא שקראנו את זה כבר לפני חודשיים.

<איילת לוי: (קוראת מהצעת חוק השירות האזרחי)

<עידו בן-יצחק: יש רק עוד דבר שצריך להוסיף פה.

<עידו בן-יצחק: בעקבות החלטת הוועדה אתמול בעניין תוקף חוק השירות האזרחי, במקרה שבו השירות האזרחי יפקע ב-2020 אז צריך להוסיף פה סעיף שאומר שמי שהתחיל יוכל להשלים את שירותו.

איילת שקד: אוקיי.

איילת שקד: ברור.

איילת שקד: בסדר.

איילת שקד: מי בעד?

איילת שקד: מי נגד?

איילת שקד: בעד סעיף 26 – רוב

איילת שקד: סעיף 26 נתקבל.

איילת שקד: הסעיף עבר.

איילת שקד: סיימנו את כל הדברים.

איילת שקד: חוק שירות אזרחי מוכן להנחה, נכון?

<מירי פרנקל-שור: יש לנו - - -.

<מירי פרנקל-שור: באופן עקרוני, כן.

איילת שקד: אנחנו עוברים לחוק שירות ביטחון, ואנחנו מתחילים בהארכת שירות נשים.

איילת שקד: יש לכולם את הנוסח?

איילת שקד: אני רוצה להסביר, ואחר כך אני מבקשת שחבר-הכנסת עפר שלח ידבר ונקריא את הנוסח.

איילת שקד: אני אדבר, נקריא את הנוסח ואז חבר הכנסת שלח יסביר.

איילת שקד: אנחנו החלטנו כרגע לא להאריך את שירות הנשים, אבל לתת לשר הביטחון את האפשרות בין 2016 ל-2019, אם הוא יחליט מטעמי שוויון וצרכי הצבא להאריך, הוא יצטרך לחזור לכנסת, לאשר את זה בוועדת החוץ ו הביטחון ולתקן תקנות.

איילת שקד: בבקשה.

<איילת לוי: בסעיפי התחילה:

איילת שקד: אנחנו צריכים להוסיף שהחלון לשינוי ההארכה, אם שר הביטחון יחליט, הוא עד 2019.

עפר שלח: לא פרסם שר הביטחון תקנות, לא אושרו התקנות עד יום 30 ביוני 2019, יפקע תוקפו של סעיף זה.

עפר שלח: בסדר?

<קריאה: אנחנו מתנגדים.

<מירי פרנקל-שור: אנחנו מתנגדים.

<מירי פרנקל-שור: משרד המשפטים - - -

יוני שטבון: מה זה סעיף (ב) של הוועדה?

<קריאה: זה סעיף 2 לחוק.

יוני שטבון: לא.

יוני שטבון: יש פה את סעיף 3(ב).

יוני שטבון: המשמעות של 30 ביוני 2019 היא שזה במקביל לשר הביטחון?

יוני שטבון: לא משתמע מכאן ששר הביטחון יביא את התקנות עד ה-30 ביוני בכל מקרה?

<מירי פרנקל-שור: אנחנו מתחילים את הדיון.

<מירי פרנקל-שור: אנחנו נתחיל אותו בדיון או שאנחנו מתחילים אותו בסעיף שאתם מתבקשים?

איילת שקד: אנחנו מתחילים בדיון.

איילת שקד: אני רוצה שעפר יתחיל אותו, ואחר כך מירי תדבר וכן מייק ונשמע את כולם.

עפר שלח: לסוגיית הארכת שירות הנשים יש שני פנים:

עפר שלח: האחד הוא צרכי כוח-האדם של צה"ל שגם אל מול קיצור השירות לבנים שכבר אישרנו פה, והשני הוא סוגיית השוויון.

עפר שלח: כשהתחלנו לדון בזה בוועדה וגם לאור נתונים שידועים פה בוודאי לחלק מחברי הוועדה, ויכול להיות שלכולם, הוועדה גרסה שצרכי כוח-האדם בכמה שנוגע לצרכי כוח-האדם הנובעים מקיצור השירות הם לא מצדיקים את הארכת השירות לנשים באופן גורף במקביל.

עפר שלח: לכן, בהתחלה, בדיון הראשון, החלטנו לא להצביע על זה, וביקשנו ממערכת הביטחון לבחון ולהגיע לנוסח אחר.

עפר שלח: במקביל קיימת סוגיית השוויון שבה יש שני פנים.

עפר שלח: יש את השוויון בין נשים מרתות לגברים משרתים, ויש את השוויון בין נשים משרתות לנשים שאינן משרתות, בהינתן שנתוני הגיוס העדכניים הם שרק 58% מהנשים בכל מחזור משרתות ו-42% – לא.

עפר שלח: לכן, מה שמובא פה משקף את ההסכמה שהושגה, שהיא כוללת יותר ואומרת כך: (1) מכיון שממילא צרכי כוח-האדם לא יבואו לידי ביטוי עד שנת 2018, כי בקיצור השירות לגברים המחזור הראשון הוא ב-1 ביולי 2015, זאת אומרת החייל הראשון שנופל מהמצבה הוא חייל שמשתחרר במרץ 2018 במקום ביולי 2018, אז הארכת שירות הנשים אין לדון בה בכלל ולחשוב עליה לפני יוני 2016 כי זה נותן לצבא, אם אכן יגיעו למסקנה שיש חוסר בכוח-אדם, אז את האפשרות להאריך ומטעמים של כוח-אדם.

עפר שלח: הדבר השני – על שתי המערכות לצורך העניין, גם המערכת הביטחונית וגם המעטפת שאנחנו חלק ממנה, לפעול עד אז כדי לתקן דברים.

עפר שלח: אם זה דברים של הצבא שנוגעים לשוויון הזדמנויות ולכן מגיע סעיף 3(1), הצבא צריך לפעול להוכיח לשביעות רצונה של ועדת חוץ וביטחון שהוא תיקן את התקנות שצריכים או יותר נכון הביא לאישור ויאושרו התקנות שאכן יבטיחו שאלמנט השוויון קיים.

עפר שלח: אני אומר, ושוב הדברים ידועים ונדונו: לצורך העניין, בעינינו, אם כבר, אלמנט השוויון יותר חשוב מאלמנט צרכי כוח-האדם, כי אלמנט צרכי כוח-האדם הוא כזה שיהיו לצה"ל וגם יינתנו אמצעים כדי לחפות עליו.

עפר שלח: זה הדבר הראשון.

עפר שלח: מצד שני, המערכת, וחבר הכנסת כבל ואני למשל מתחילים בהצעת חוק שאנחנו מניחים בשבוע הבא, וגם היא תעשה את כל מה שהיא יכולה וצריכה כדי: (1) להעמיק את שירות הנשים ולהרחיב אותו, כדי שאלמנט אי-השוויון בין המשרתות ללא משרתות יצטמצם עד כמה שאפשר.

עפר שלח: (2) לתת למערכת הביטחון - - -

איילת שקד: לא הבנתי.

איילת שקד: איזו הצעת חוק אתם מניחים?

איתן כבל: במקור היא של מערכת הביטחון.

עפר שלח: היא נוגעת לפקיעת תוקף של פטור לשירות למישהי שהצהרתה היא הצהרת שקר.

איתן כבל: בקיצור: זו מי שמרמה.

<הילה ארליך: זה קיים.

<רחל טבת-ויזל: - - -

עפר שלח: חבר'ה, בסדר.

עפר שלח: לא ניכנס לזה.

איתן כבל: הכל קיים.

עפר שלח: יש את התקנות שעומדות בוועדה של יריב לוין, ויש הרבה דברים שצריך לעשות.

עפר שלח: היא גם תעשה מה שצריך כדי לאפשר למערכת הביטחון פיצויים אחרים על החסר המסוים בכוח-אדם.

עפר שלח: אני חושב שהנוסח, שהגענו אליו, שומר את כל האפשרויות פתוחות, ועדיין מכריח את כל הצדדים לעשות כמיטב יכולתם כדי לקיים את התכליות האמתיות שאנחנו רוצים לראות בסעיף הזה.

עפר שלח: אחרת, הסעיף, וזה גם סעיף התחולה שדיברנו עליו ואנחנו מוסיפים אותו עכשיו, יפקע ומ-2019, אם הוא לא ימומש, לא יוארך שירות הנשים.

איציק שמולי: עפר, יש לי רק שאלת הבהרה.

איציק שמולי: בשגרה לשר הביטחון יש את הסמכות לבוא לוועדת חוץ והביטחון עם תקנות כאלו?

איילת שקד: מ-2016 עד 2019.

איציק שמולי: לא, אני לא שואל על זה.

עפר שלח: לא.

איילת שקד: לא.

איילת שקד: מה פתאום?

עפר שלח: אמרו לי: לא.

איילת שקד: ברור שלא, כי החוק לא מאפשר את זה.

איילת שקד: מייק בלס, בבקשה.

<מלכיאל בלס: אתייחס לנוסח שבסעיף המתוקן.

<מלכיאל בלס: השאלה היא האם זה סעיף הסמכה כללי – לא לגמרי הבנתי את ההערה המשלימה למה שכתוב כאן – או שזה סעיף שחובה להתקין תקנות עד 2019.

<מירי פרנקל-שור: חובה להתקין תקנות עד 2019.

איילת שקד: סליחה, לא.

איילת שקד: זה לא מה שהבנתי.

איילת שקד: לא חובה להתקין תקנות.

<מלכיאל בלס: זה כרגע מה שכתוב בנוסח המודפס בפנינו.

<מירי פרנקל-שור: כתוב שחובה להתקין.

<מלכיאל בלס: זה סעיף של חובה להתקין תקנות עד 2019 - -

<מירי פרנקל-שור: אכן כן.

<מלכיאל בלס: - - שיאריכו את השירות לנשים בארבעה חודשים.

<מירי פרנקל-שור: בוודאי.

איילת שקד: אם הוא לא מתקין תקנות - - -

<מלכיאל בלס: הוא מחויב להתקין תקנות.

<מירי פרנקל-שור: הוא עבריין.

<מירי פרנקל-שור: נקודה.

<מלכיאל בלס: אנחנו לא רוצים להגיע למצב שהחוק יחייב והוא לא יתקין.

איילת שקד: אם זו חובה, זאת אומרת חובה עליו להאריך את השירות לפי הסעיף הזה.

<מלכיאל בלס: נכון.

איילת שקד: זו לא הייתה הכוונה.

<מלכיאל בלס: אני חושב שגם אין הכרח לעשות את זה ככה כמו שזה מנוסח כרגע.

<מלכיאל בלס: אנחנו מכירים דוגמאות מחקיקה שאם לא מתקיימים תנאים שמצדיקים, לא יותקנו התקנות האלה, וזה בסדר.

<מלכיאל בלס: למשל: חוק שירות לאומי מ-1953 קובע הסדר מפורט לשירות לאומי, והוא אומר שתחילתו תהיה ביום שהממשלה החליטה להפעיל את החוק.

<מלכיאל בלס: עד היום הממשלה לא החליטה להפעיל את חוק שירות לאומי, ולא קרה כלום.

<מלכיאל בלס: זאת אומרת, אולי זו לא החקיקה הכי אלגנטית, אבל היא קיימת בספר החוקים שלנו.

<מלכיאל בלס: אני מבין שזה מה שאתה בעצם התכוונת.

עפר שלח: נכון.

<מלכיאל בלס: אבל זה לא מה שכתוב.

איילת שקד: זה כן.

<מירי פרנקל-שור: לא.

איילת שקד: מייק, אנחנו צריכים לעשות תיקון, ומירי תכף תדבר על זה, בתחילה ותוקף בסעיף (ב) ולכתוב: אם לא תוקנו התקנות, הסעיף פוקע.

<מלכיאל בלס: זה משהו אחר – בסדר – אבל זה לא מה שכתוב כרגע.

<מלכיאל בלס: אני הייתי מציע - - -

<מירי פרנקל-שור: כדאי שתתייחס לסוגיה.

<מירי פרנקל-שור: יש פה שני דברים מהותיים.

<מירי פרנקל-שור: הדבר הראשון זה הארכת שירות בנות, צרכי הצבא והשוויון, ואחר כך הפרוצדורה.

<מירי פרנקל-שור: אני לא רוצה שנתמקד רק בפרוצדורה.

<מירי פרנקל-שור: יש פה קודם כל עניין - - -

<מלכיאל בלס: לא.

<מלכיאל בלס: יש פה מהות.

<מלכיאל בלס: יש פה שאלה כבדה של מהות.

<מירי פרנקל-שור: אז קודם כל נדבר על המהות, ואחר כך נדבר על הפרוצדורה.

<מלכיאל בלס: אסביר.

<מלכיאל בלס: הבנתי מחבר הכנסת שלח שהוא אומר את הדבר הבא: אנחנו כרגע לא באמת יודעים אם אנחנו צריכים להאריך ב-2017-2018 את שירות הבנות בעוד ארבעה חודשים.

<מירי פרנקל-שור: צרכי הצבא.

<מירי פרנקל-שור: אם צריך שוויון, אז צריך שוויון תמיד.

<מלכיאל בלס: לכן, כרגע לא הגיוני שהכנסת תבוא ותאמר: - -

איילת שקד: נכון.

<מלכיאל בלס: - - אני יודעת שאני רוצה עכשיו ב-2018.

<מלכיאל בלס: המצב הביטחוני ישתנה, גיוס חרדי ישתנה.

<מלכיאל בלס: הכל יכול להיות אחרת.

<מלכיאל בלס: לכן, זה יכול להיות רק סעיף הסמכה שהיה וישתנו תנאים שיצריכו את הארכת שירות נשים בארבעה חודשים בצבא בחובה, אז נגיד מה קורה; שר הביטחון או הממשלה יחליטו לעשות את הדבר הזה.

<מלכיאל בלס: אבל, כרגע, כמו שזה כתוב, בעצם הכנסת אומרת "אני יודעת בוודאות שעד 2019 חובה להאריך את שירות החובה של נשים בארבעה חודשים", וזה, לטעמי, לא הגיוני.

<מלכיאל בלס: מבחינת מדיניות ציבורית, זה לא הגיוני.

איילת שקד: אתה צודק.

עפר שלח: צודק.

<מירי פרנקל-שור: הכנסת לא יכולה להאריך את שירות הבנות רק על סמך צרכי הצבא.

<מירי פרנקל-שור: אני מסכים אתי באמירה הזאת?

<מלכיאל בלס: לא.

<מלכיאל בלס: היא צריכה חקיקה בשביל עשות את זה.

איילת שקד: אני לא מסכימה.

<מירי פרנקל-שור: לא, לא.

עפר שלח: כשהיא האריכה את שירות הבנים בחצי שנה, היא עשתה את זה על סמך משהו חוץ מצרכי הצבא?

<עדי אברהם: להארכת שירות הנשים יש רציונאלים נוספים.

איילת שקד: לא משנה.

איילת שקד: אם אני לא טועה, בשנת 67' זה היה בחצי שנה.

עפר שלח: בסדר, אבל אני עונה לאמירה של מירי לגבי זה שהיא לא יכולה להאריך על-פי צרכי הצבא.

עפר שלח: היא יכולה.

<מירי פרנקל-שור: יש בעיה.

איתן כבל: העניין הוא קודם כל השוויון.

<מירי פרנקל-שור: נכון.

איתן כבל: עפר, זה לא אומר שאתה לא צודק.

<קריאה: שוויון בין מי למי?

<רחל טבת-ויזל: של גברים ונשים בתוך הצבא.

איתן כבל: צורי, זה לא עניין שאף אחד לא - - -

<עדי אברהם: גם היום הם לא משרתים.

<עדי אברהם: להשוות ביניהם - - -

עפר שלח: שנינו ורבים פה מכירים את הדיון על בוריו.

עפר שלח: אני מתייחס לנקודה של מייק בלס, שהיא נקודה חשובה מאד.

איילת שקד: נכון.

עפר שלח: היא ההבדל – ואני עושה את זה בלשון לא משפטית – בין "שר הביטחון יהיה רשאי" לבין "שר הביטחון יהיה חייב".

עפר שלח: הרציונל, שאנחנו הגענו אתו, כולל עם משרד הביטחון, הוא ש"שר הביטחון יהיה רשאי".

<קריאה: לא.

עפר שלח: מהניסוח המשפטי של זה יוצא ששר הביטחון יהיה חייב.

<לירון דוד: לא, אבל הקושי שהיה גם לפני יומיים עם כל מיני הצעות שעלו הוא שבעצם בידי שר הביטחון להחליט על משך שירות של נשים, ולזה לא יכולנו להסכים כי הכנסת - - -

<מלכיאל בלס: אבל זה לא נחוץ.

<מלכיאל בלס: אנחנו עכשיו מסדירים את ההסדר.

<מלכיאל בלס: אני חושב שההסדר יכול להיות שאם ממשלת ישראל תקבע שיש חיוניות בהארכת שירות החובה של נשים בצבא הגנה לישראל, - -

<מירי פרנקל-שור: אז צריך - - -

<מלכיאל בלס: - - תביא לכנסת בהחלטה ולא בחקיקה.

<רחל טבת-ויזל: לא.

<רחל טבת-ויזל: אז זה על הקריטריון של צרכי כוח-אדם.

<רחל טבת-ויזל: ממש לא.

<מלכיאל בלס: לא צריך חקיקה.

<מלכיאל בלס: אנחנו מכירים את זה מחוק איחוד משפחות ומדברים אחרים.

<רחל טבת-ויזל: ומה אם שוויון הזדמנויות?

<מלכיאל בלס: הכנסת – בהחלטה במליאה.

<מלכיאל בלס: יש כל מיני מודלים שבהם זה שילוב של החלטת ממשלה - -

יוני שטבון: למה צריך את זה בכלל?

<קריאה: אז מה עשינו?

<מלכיאל בלס: - - עם החלטה של גורם בכנסת, ואז זה נכנס לתוקף.

<מלכיאל בלס: אבל צריכות להתקיים נסיבות שזה חיוני.

<מלכיאל בלס: אחרת, על מה?

<מירי פרנקל-שור: בוא ונחזור בעצם לנקודה הראשונה שבה חייבים לדון.

<מירי פרנקל-שור: כשהכנסת מאריכה את שירות הבנות, היא מאריכה אותו לא רק על טעם של צרכי הצבא, מכיון שלעמדתי להאריך שירות בנות מהטעם של צרכי הצבא – אנחנו לא עוברים את מבחני המידתיות.

<מירי פרנקל-שור: לכן, מה הטעם הנוסף?

איילת שקד: מה, צרכי הצבא זה לא מספיק?

איילת שקד: מירי, אני לא מבינה.

<רחל טבת-ויזל: לא, זה לא מספיק.

<רחל טבת-ויזל: אנחנו מדברים על שוויון הזדמנויות.

<הילה ארליך: זה לא נכון.

עפר שלח: הילה, למה?

איילת שקד: אבל, בשנת 67' אתם עשיתם את זה.

איילת שקד: האריכו את שירות הבנים.

עפר שלח: זה לא היה רק צרכי הצבא?

עפר שלח: מה זה היה?

עפר שלח: שוויון בין מי למי?

<הילה ארליך: יש הבדל בין הארכת שירות בנים להארכת שירות בנות.

<מלכיאל בלס: מירי, הטעם היחידי להאריך שירות של בנות בצבא זה צרכי הביטחון של מדינת ישראל.

איילת שקד: ב-67' לא היו את כל השטויות - - -

<קריאה: לא נכון.

<קריאה: ודאי.

<מלכיאל בלס: - - - של נשים לא מצדיק שירות חובה נוסף לנשים.

<מלכיאל בלס: לא יכול להיות.

עפר שלח: מאה אחוז.

עפר שלח: ודאי.

עפר שלח: מה זה?

איתן כבל: מאה אחוז, מייק.

איילת שקד: למה האריכו ב-67'?

<רחל טבת-ויזל: אבל זה לא קשור אחד לשני.

<מלכיאל בלס: רק ביטחון.

<מלכיאל בלס: זו שלילת חירות.

<רחל טבת-ויזל: המצב הנתון היום הוא פער של שנה בין גברים לנשים, וזה משפיע בצורה דרסטית על השירות.

יוני שטבון: אבל, זה דיון אחר.

<מירי פרנקל-שור: ממש לא דיון - - -

יוני שטבון: זה דיון אחר.

יוני שטבון: מה זה קשור?

איילת שקד: יש מקרים שמאריכים את השירות רק כי זה צרכי הצבא.

<רחל טבת-ויזל: בסדר, אבל לא במקרה הזה.

עפר שלח: זה ממש המקרה.

עפר שלח: זה ממש המקרה.

<קריאה: לא.

<הילה ארליך: העיקרון המוביל הוא קידום נשים בצבא.

עפר שלח: אגב, גם בדיון שהיה בוועדת פרי, ויעיד תת-אלוף אגמון, עניין שירות הנשים לא עלה כי אמרו "באותה הזדמנות נסדר את השוויון".

עפר שלח: הוא עלה כי אמרו: "מקצרים את השירות".

<רחל טבת-ויזל: היה פה הרמטכ"ל ואמר חד-משמעית: יש לנו פה שני נושאים, ואחד מהנושאים הוא שוויון בצורה ברורה.

יוני שטבון: אבל, מה זה קשור לחוק?

<רחל טבת-ויזל: זה בתוך מה שקורה בצה"ל.

עפר שלח: יפה, ואנחנו רוצים את זה.

<רחל טבת-ויזל: הפער של משך השירות משחק לרעת הנשים.

<רחל טבת-ויזל: זה המצב.

<רחל טבת-ויזל: תאפשרו לנו.

<קריאה: הנסיבות השתנו.

עפר שלח: אנחנו רוצים את זה.

עפר שלח: זה לא שייך לשאלה - - -

יוני שטבון: זה לא שייך לשאלה הזאת.

יוני שטבון: זו שאלה אחרת נפרדת.

עפר שלח: זה לא שייך לשאלה הזאת.

<רחל טבת-ויזל: זה צריך להיות באיזה שהוא מקום.

<רחל טבת-ויזל: זה חייב להיות כתוב.

<רחל טבת-ויזל: אם זה לא כתוב, זה לא קיים.

עפר שלח: בסדר.

עפר שלח: לכן, יש את התקנות האלה.

<מירי פרנקל-שור: מייק, לא צריך לדון בזה עכשיו.

<מלכיאל בלס: אל"ף, לא חייבים לחוקק.

<מלכיאל בלס: אם רוצים לחוקק, תעשו את זה כהסמכה לדון בעתיד.

<מירי פרנקל-שור: - - - לחוקק.

<הילה ארליך: - - - זה מה שהוא אומר, ולכן לא צריך את זה בכלל.

עפר שלח: מה זאת אומרת?

עפר שלח: אני לא מבין.

<רחל טבת-ויזל: הוא אומר שלא צריך בכלל.

<הילה ארליך: מה שמייק בלס טוען הוא שאם בעצם אין חובה על שר הביטחון לתקן את התקנות אלא הוא רשאי לתקן את התקנות והחוק פוקע, - -

עפר שלח: לא.

<הילה ארליך: - - אז אנחנו לא מחזקים את עיקרון השוויון.

<הילה ארליך: בעצם, אין רציונל לסעיף.

<הילה ארליך: זה לא נכון כי הרציונל הוא קודם שוויון.

עפר שלח: תני לי תשובה לזה: מה שאנחנו רוצים זה שאם שר הביטחון רוצה להאריך, הוא יצטרך להביא את התקנות האלה כדי לעמוד בשוויון.

<רחל טבת-ויזל: זה בסדר.

עפר שלח: אנחנו לא רוצים את מה שיש פה עכשיו שאומר ששר הביטחון חייב להאריך וחייב להביא את התקנות.

עפר שלח: מייק, אני צודק.

<מלכיאל בלס: כן.

עפר שלח: זה מה שאנחנו רוצים.

איילת שקד: עפר צודק.

<מלכיאל בלס: חבר הכנסת שלח, אני חושב שקודם כל לא חובה לחוקק כרגע.

<מירי פרנקל-שור: נכון.

<מלכיאל בלס: אם יהיה צורך, אפשר לבוא גם ב-2015 ו-2016 ואתם תהיו כאן ותחוקקו.

<מירי פרנקל-שור: יפה.

איתן כבל: זה הסיפור.

<מירי פרנקל-שור: זה הסיפור.

<מלכיאל בלס: אם בכל זאת אתם רוצים לכתוב משהו, זה חייב להיות סעיף הסמכה ולא חובה.

<מירי פרנקל-שור: לא.

איילת שקד: בסדר.

<מלכיאל בלס: זה בסדר.

איילת שקד: זו הייתה הכוונה.

<מירי פרנקל-שור: לא.

<מלכיאל בלס: גם לסעיף החובה או ההסמכה אני עדיין רוצה לשאול שאלות.

איילת שקד: זו הייתה הכוונה של חברי הכנסת.

עפר שלח: נכון.

איילת שקד: החלטת הוועדה של חברי הכנסת הייתה רק הסמכה ולא חובה – שזה יהיה ברור.

איתן כבל: אבל, גברתי היושבת-ראש, זה סעיף לטרת הבשר.

איילת שקד: בסדר.

איתן כבל: סליחה.

איתן כבל: אל תגיד לי "בסדר".

איתן כבל: אם ירצה הצבא גם לבנים וגם לבנות, אם צרכי הביטחון יחייבו החזרת השירות משנתיים וחצי לשלוש שנים, מה את חושבת?

איתן כבל: שיעשו חוק מחדש?

איתן כבל: יכנסו את המערכת, אם צה"ל יחשוב שהוא צריך לגייס את הבנות כי א', ב' ו-ג' בצרכי ביטחון ובלוח-זמנים נתון.

איתן כבל: את מבינה מה אנחנו עושים פה?

<רחל טבת-ויזל: אבל אנחנו לא מדברים רק על צרכי ביטחון.

איתן כבל: ברור לי.

<רחל טבת-ויזל: זה העניין.

איתן כבל: לא.

איתן כבל: אז תעשו את קידום השוויון גם בלי החקיקה הזאת.

<קריאה: קידום השוויון לא צריך להיות במסגרת החוק הזה.

<גדי אגמון: אי-אפשר.

איתן כבל: גברתי, את בנית פה by pass.

איתן כבל: את חוקקת היום by pass.

<רחל טבת-ויזל: By pass לְמה?

<קריאה: לא צריך להעביר את זה.

<קריאה: בלי הארכה.

איתן כבל: כדי להאריך את השירות, את מחפשת לך את הסיפור איך את עוקפת אותו.

<רחל טבת-ויזל: ממש לא.

<רחל טבת-ויזל: אדוני, ממש לא.

<גדי אגמון: היא יועצת הרמטכ"ל.

איתן כבל: לא, לא אמרתי שהיא יועצת של הרמטכ"ל.

איתן כבל: אני לא בא אלייך - - -

<רחל טבת-ויזל: אבל, אני, בתור יועצת הרמטכ"ל לענייני נשים, זה האינטרס שלי לעשות by pass?

<רחל טבת-ויזל: באמת.

איילת שקד: איתן, היא רוצה, בשם השוויון, להאריך את השירות.

<רחל טבת-ויזל: אתה לא יכול להגיד את מה - - -

איתן כבל: אני מתנצל.

איתן כבל: סליחה, אני מתנצל.

איתן כבל: אני מתנצל בפנייך, אבל זו לא הנקודה.

איתן כבל: עובדה שזה עולה עכשיו.

<גדי אגמון: אני רוצה להוסיף משהו.

<רחל טבת-ויזל: אנחנו העלינו את זה עכשיו כי מדברים על שוויון הזדמנויות ועל שוויון בנטל.

<רחל טבת-ויזל: זה עולה עכשיו.

איתן כבל: אבל, את לא יכולה לדבר על שוויון, כש-40% עושות שירות.

<רחל טבת-ויזל: אבל אני מדברת על שוויון לנשים שבתוך הצבא.

<רחל טבת-ויזל: באמת.

<רחל טבת-ויזל: משווים את עצמנו למי שלא משרתות?

<רחל טבת-ויזל: באמת.

<רחל טבת-ויזל: הן לא מתגייסות, אז אנחנו נינזק?

<רחל טבת-ויזל: מה זה?

איילת שקד: איתן, הרעיון, שמציגה היועל"ן, והיא עומדת על זה לאורך כל הדרך, וכבר שבעה חודשים אנחנו מדברים על זה: הם רצו, ויועל"ן רצתה, בראש ובראשונה שוויון במשך השירות בין התפקידים של הנשים לתפקידים של הגברים בצבא.

איילת שקד: היא מסתכלת על הצבא כי זה תפקידה.

איילת שקד: אנחנו מסתכלים על עוד היבטים.

איתן כבל: בסדר.

איתן כבל: ברור לי.

איתן כבל: לא צריך לתת לי את כל ההרצאה כזאת כדי שאני אבין את מה שהיא אמרה.

איתן כבל: אני מנסה לומר לך: אז איפה היועל"ן של הגברים, כלומר זה שיבוא ויסביר לנו למה אלה משרתים רק 17 חודשים, למה אנחנו עושים א', ב' ו-ג'?

איתן כבל: למה לנו אין יועל"ן?

איתן כבל: למה אתם עכשיו, בשם השוויון, באים ומציגים את התמונה רק מהצד שלכם?

<רחל טבת-ויזל: אלה שני דיונים נפרדים.

<רחל טבת-ויזל: דיון אחד הוא צרכי הצבא, שזה מטרת החוק וכל הסיפור הזה.

<רחל טבת-ויזל: נכנס פה בדלת הקדמית נושא נוסף, שהוא חשוב כשלעצמו: שוויון הזדמנויות של יוצאי צבא לאישה.

<רחל טבת-ויזל: אתם מכניסים פה בדלת הקדמית.

<רחל טבת-ויזל: למה?

<רחל טבת-ויזל: גם הדיון בנושא החרדים זה לא רק צרכי צה"ל.

<רחל טבת-ויזל: כל החוק הזה עוסק בשוויון במדינה.

<קריאה: זה חוק שירות ביטחון, וזה לא חוק שוויון בין נשים לגברים.

<רחל טבת-ויזל: הוא לא עוסק רק בצרכי כוח-אדם.

יוני שטבון: הוא נבע מסיפור של הציבור החרדי.

יוני שטבון: הוא נבע מהציבור החרדי.

יוני שטבון: זה הרציונל שלו.

איילת שקד: חבר הכנסת שמולי, בבקשה, ואחר כך מייק בלס, ואז אני רוצה לסכם את הנוסח ביחד עם מירי.

איילת שקד: נשמע גם את הנציגה של ויצ"ו.

איציק שמולי: אני לא אומר את זה בציניות ואני לא מרגיש צורך להטיף פה מוסר לאף אחד, ואני מאמין שמה שאת אומרת את באמת מאמינה בו ואת רואה את המציאות הזאת לנגד העיניים.

איציק שמולי: אבל, אחרי שעברנו את כל כברת הדרך בחוק הזה, אי-אפשר לבוא בישורת האחרונה ולדבר אתנו על שוויון.

<רחל טבת-ויזל: אנחנו לא באים בישורת האחרונה.

<רחל טבת-ויזל: אנחנו בזה מהדקה הראשונה.

<רחל טבת-ויזל: אנחנו היינו פה מהדיון הראשון.

<רחל טבת-ויזל: זה לא נכון.

<הילה ארליך: הארכת שירות נשים - - - בלי תנאים, בלי כנסת.

איציק שמולי: סליחה, סליחה.

איתן כבל: תנו לו.

איציק שמולי: אל תתפרצי לי לדברים, בבקשה.

איציק שמולי: אני לא אמרתי שאת באת לישורת האחרונה.

איציק שמולי: אני אומר שאנחנו מקיימים את כל הדיון הזה, וכל הדיון הזה – בואו ונגיד שלא בכל הפעמים הטיעון של השוויון עמד לנגד העיניים של כולנו.

איציק שמולי: בסוף הדרך, כאשר יצרנו מציאות שהיא לא שוויונית, באים עם האמירה הזאת של שוויון כלפי נשים לעומת הגברים בתוך הצבא, ועל בסיס זה רוצים לעשות שינוי שהוא כל כך מרחיק לכת.

<גדי אגמון: אני מבקש להתייחס.

איציק שמולי: אני אולי אנסה לקחת את מה שאיתן אמר צעד אחד קדימה.

איציק שמולי: גם הדברים, שאת אומרת בלחש, נשמעים כאן.

<רחל טבת-ויזל: לא, כי זה מכעיס אותי.

<רחל טבת-ויזל: אנחנו נמצאים פה - - -

איציק שמולי: אני שמח שזה מכעיס אותך.

<רחל טבת-ויזל: אי-אפשר להגיד משהו שהוא לא נכון על מה שאנחנו אומרים.

איציק שמולי: יש לי חדשות בשבילך.

איציק שמולי: במסגרת החסינות שניתנה לי, בשונה מהבמות ברוטשילד, כאן גם מותר לי להגיד, בחסות החוק, שטויות, ואת חייבת להקשיב לזה.

איילת שקד: חבר'ה, בבקשה תתייחסו בכבוד ליועל"ן.

איילת שקד: היא יושבת כאן שבעה חודשים בוועדות, בניגוד אליכם שבאתם לשתי ישיבות.

איילת שקד: אז תתייחסו אליה בכבוד.

רוברט אילטוב: דרך אגב, זה לא חייב להיות שטויות.

איציק שמולי: אילת, צריך גם להפסיק את הנוהל הזה שכל ישיבה את מחלקת לי ציונים.

איציק שמולי: כאילו, בכל הכבוד, את רוצה שאני אתחיל לחלק לך ציונים בוועדת הכלכלה שאת לא מגיעה אליה?

איילת שקד: איציק, תתייחסו בכבוד אל היועל"ן.

איילת שקד: זה מה שביקשתי.

איציק שמולי: אני מתייחס בכבוד גם ליועל"ן וגם לגדי ולכל אחד מהיושבים פה.

איילת שקד: בסדר.

איתן כבל: בואו ונגדיר את זה ככה: הם לא הבעיה שלנו פה.

איציק שמולי: נכון.

איתן כבל: כדי שנעשה סדר, אנחנו מתנצלים בפניכם אם היה כאן איזה אקט שהוא לא מכובד.

איתן כבל: אבל בשורה התחתונה הבעיה שלנו היא לא אנשי הצבא.

איתן כבל: הבעיה שלנו היא הקומבינה, שהם לא מבינים שבחסות החשיכה על הראש שלהם עושים פה סיבוב.

איתן כבל: זה כל העניין הזה.

איתן כבל: פתאום מעלים את עניין גיוס הבנות על ראש שמחתנו.

איתן כבל: יש לי ארבע בנות, וחבל שאין לי יותר.

<הילה ארליך: גם קיצור שירות הגברים.

איציק שמולי: אומר רק עוד שתי נקודות.

איילת שקד: איתן, תן לחבר הכנסת שמולי לסיים.

איציק שמולי: אנחנו מנסים לומר – והטענות לא מופנות לצה"ל אלא לוועדה – שאם דנים בעוד שנתיים על הארכת שירות של נשים בצה"ל, זה לא יכול להיות שידברו רק על הארכת שירות של נשים.

איציק שמולי: צריך להסתכל על כל המכלול, כי אנחנו מתעסקים פה בחוק של שוויון בנטל שהוא לא נוגע רק לנשים, ותכליתו התחילה בכלל ממקום אחר של הגדלת השוויון בנטל מול אוכלוסיות אחרות בחברה הישראלית.

איציק שמולי: זה דבר אחד.

איציק שמולי: דבר שני – אילת, בדיוק לפי הקו שאת התווית בנושאים הקודמים שהיינו בהם בדיונים: מה שלא צריך להיות בחוק ומה שמסרבל את החוק לא צריך להיות פה.

איציק שמולי: זה כפי שאמרתם לנו בדיון הקודם על יעדי החרדים, על יעדי הגיוס, וגם בנושאים של ישיבות ההסדר, שמה שמסרבל את החוק ואנחנו לא יכולים לצפות פני עתיד אז לא צריך להיכנס לפה.

איציק שמולי: אני חושב שפשוט לא צריך לדבר על זה.

איציק שמולי: פשוט לא צריך לדבר על זה.

איציק שמולי: אם ב-2016 יהיה צורך, יבואו נציגי הצבא, יבוא שר הביטחון, תבוא הממשלה לוועדה - - -

<רחל טבת-ויזל: אז איך השתרבב קיצור שירות?

<גדי אגמון: ברשות יושבת-הראש, לפני חברי הכנסת, הייתי מבקש לומר איזו אמירה בקונטקסט.

<גדי אגמון: גם בוועדת פרי וגם בחודש או בשבוע הראשון כשהצגתי כאן את כל נתוני צה"ל, אני רוצה להזכיר שהדיון הראשון נפתח בדיון רחב על המציאות שנמצא בה צה"ל.

<גדי אגמון: צה"ל, בוועדת פרי וגם פה, ביקש עסקה שלמה שבעינינו מגבירה את השוויון.

איציק שמולי: אף אחד לא מאשים אותך.

<גדי אגמון: אני רק רוצה להשלים.

<גדי אגמון: אני לא משיב לך, אלא אני רוצה רגע בקונטקסט, חברי הכנסת שמולי וכבל.

<גדי אגמון: ביקשנו לדון בכך ש-42% מהנשים לא משרתות היום בצה"ל.

<גדי אגמון: הצענו הצעה גם בוועדת פרי וגם פה, שלפיה תחול חובת שירות אזרחי או לאומי או שירות צבאי על כל בת במדינת ישראל.

<גדי אגמון: הנושא הזה לא נדון.

<קריאה: לא קיים.

<גדי אגמון: אם הוא נדון, הוא נדון במשך מספר דקות מאד מצומצם, ואני אומר את זה בצורה מרחיבה.

<גדי אגמון: ביקשנו במשך שלוש שנים להחיל את החוק בנושא הבנות המשתמטות, הבנות השקרניות.

<קריאה: לא קיים.

<גדי אגמון: החוק הזה לא עבר.

איילת שקד: איתן, זה החוק שלך?

<גדי אגמון: זה יצר את תחושת אי-השוויון.

<גדי אגמון: החוק שחבר הכנסת כבל מציג הוא חוק משודרג יותר לתהליך הזה.

<גדי אגמון: החוק הזה לא עבר, וכולם יודעים מאלו טעמים הוא לא עבר.

<גדי אגמון: ביקשנו בעניין הזה לראות כיצד מאריכים את שירות ההסדר וביקשנו כיצד מצמצמים את הימ"לים ואת כוח-האדם מחוץ לצה"ל, כדי להגביר את השוויון.

<קריאה: מה זה ימ"ל?

<גדי אגמון: יחידות מחוץ לסד"כ במשרדי הממשלה השונים.

<גדי אגמון: הייתה כאן תפיסה שלמה שמדברת על שוויון, על הגברת השוויון, גם אל מול צרכי הצבא.

<גדי אגמון: אתם, רבותי חברי הכנסת, קיבלתם החלטות.

<גדי אגמון: כשקיבלתם החלטות, הן היו לנגד עיניכם כי הרי אתם יכולים לקבל החלטה שאותם 40% נשים היו משרתות.

<גדי אגמון: ואז נוצר מצב, שכשאנחנו מסתכלים, גם אני וגם ידידתי יועצת הרמטכ"ל לענייני נשים, ומגיעים לחדרים הללו בדיונים אחרים וארגוני הנשים מטילים בנו דופי על כך שבצה"ל אין שוויון לנשים, אז אני שואל אתכם ואני שואל גם בתוך הצבא: כיצד אתם רוצים ליצור שוויון בתוך הנשים בצה"ל, כאשר מראש המדינה יוצרת לנו חוסר שוויון?

<שרון צ'רקסקי: זה לא ככה.

<קריאה: דרך הארכת שירות בוצע פה - - -

איילת שקד: חבר'ה, תקשיבו.

איילת שקד: אני מנהלת את הדיון.

<גדי אגמון: לכן, מהטעמים האלו, באנו ואמרנו: יש לנו תכנית מלאה, שאנחנו מבקשים להחיל אותה.

<גדי אגמון: הם אינם רק טעמים של צרכי כוח-האדם בצה"ל.

<גדי אגמון: אתם המחוקק, ואתם תחליטו לאן אתם רוצים - - -

יוני שטבון: נכון, אז זה מה שאנחנו עונים לך.

יוני שטבון: אילת, אני רוצה לענות לגדי בקצרה.

איילת שקד: רגע.

איילת שקד: חבר'ה, יש סדר: מייק, יוני, שרון, איתן, רוברט, עפר, מירי ואז אנחנו מצביעים.

<מלכיאל בלס: אני רוצה להפנות את תשומת הלב לעוד דבר קטן שככה נשכח.

<מלכיאל בלס: יש פה עוד שני סעיפים קטנים שמאריכים את השירות לא רק מ-24 חודשים ל-28 חודשים, אלא גם מ-18 חודשים ל-22 חודשים ומ-12 חודשים ל-16 חודשים.

איילת שקד: נכון.

איילת שקד: לעולות חדשות.

<מלכיאל בלס: מי הן הנשים האלה שעושים להן את זה?

<מלכיאל בלס: אלה רופאות שיניים, שחלקן בגילאי 35-38.

<מלכיאל בלס: אמא עם שלושה ילדים שעלתה לארץ תעשה עכשיו גם 16 חודשים, כלומר שנה וארבעה חודשים, במקום שנה.

<מלכיאל בלס: למה?

<מלכיאל בלס: מה זה תורם לקיצור?

<קריאה: שוויון.

<מלכיאל בלס: השוויון.

<מלכיאל בלס: חברים, ה לא מוסרי, זה לא חוקתי, זה לא יעבוד.

איילת שקד: גדי, מה דעתכם על זה?

איתן כבל: הכניסו פה נר עשן.

איילת שקד: אלה גם עולות חדשות שמגיעות בגיל מאוחר.

<גדי אגמון: נכון.

איילת שקד: גדי?

<גדי אגמון: אני לא יודע.

<גדי אגמון: אפשר להסתכל על זה.

<מלכיאל בלס: אני היחיד שמסתכל על זה?

<רחל טבת-ויזל: זו הארכה בהתאמה.

איילת שקד: לא, אני גם מסתכלת על זה.

איילת שקד: חבר הכנסת מוטי יוגב דיבר אתי על זה.

<רחל טבת-ויזל: ההארכה היא בהתאמה, אבל לא זה העניין.

<עדי אברהם: זה בגלל שמשכי השירות שלהן מראש הם אחרים אז - - -

<מלכיאל בלס: אז מה?

<מלכיאל בלס: אז אנחנו מפעילים שיקול דעת.

איילת שקד: אבל יש בזה היגיון.

איילת שקד: גם חבר הכנסת מוטי יוגב דיבר אתי על זה, שעולות חדשות שמגיעות – בשביל מה אנחנו מאריכים להן בעוד ארבעה חודשים?

איילת שקד: בכל מקרה, התפקיד שלהן קצר, וזה לא שהן יוכלו לעשות תפקיד של גבר.

<מלכיאל בלס: והן עושות רק את התפקיד, את המקצוע שלהן.

<מלכיאל בלס: הצבא בכלל לא עושה להן הכשרה.

<רחל טבת-ויזל: אפשר לבחון את זה, וזה בסדר לבחון את זה.

<רחל טבת-ויזל: זה לא לב העניין.

<רחל טבת-ויזל: לב העניין זה נשים שמשרתות רגיל בצה"ל.

איילת שקד: גדי, אני מבקשת מכם היום לבחון את זה ולתת לנו תשובה.

<גדי אגמון: אבדוק ואשיב.

<גדי אגמון: אני יכול לתת תשובה בשעות הקרובות?

איילת שקד: כן.

<מלכיאל בלס: את אלה מחקנו.

<מלכיאל בלס: זה דבר קטן ובאמת בשוליים.

<מלכיאל בלס: זה לא הרבה נשים, אבל עדיין הגישה הבסיסית, שאומרת שלכל הנשים מאריכים בארבעה חודשים, היא הבעיה.

<מלכיאל בלס: אני חושב שאנחנו צריכים להגדיר.

<מלכיאל בלס: חברת הכנסת שקד, רק בשביל לתמצת, אם יחליטו בסוף שעושים תקנות כאלה, צריך להגדיר באלו נסיבות הן יפעלו, ולטעמי צרכי הביטחון צריכים להצדיק את זה ולא צרכים אחרים כי זה חוק שירות ביטחון ולא חוק שיווי זכויות האישה.

<מלכיאל בלס: יש לנו חוקים אחרים שעוסקים בשיווי זכויות האישה.

<מלכיאל בלס: אם יחליטו שעושים דבר כזה, - - -

<מירי פרנקל-שור: אפשר להאריך את זה?

<גדי אגמון: בתוך החוק.

<מלכיאל בלס: אם צרכי הביטחון של מדינת ישראל יחייבו הארכת שירות, גם אני אסכים לזה.

<מלכיאל בלס: בוודאי.

<מלכיאל בלס: לכן, זה סעיף הסמכה, וזה בסדר.

<מלכיאל בלס: לא חייב להיות תאריך הפעלה של ההסמכה.

<קריאה: זה לא מספיק.

<מלכיאל בלס: גם אם כן מאריכים, צריך לקבוע לכמה זמן מאריכים, כי כרגע לפי הנוסח שקיים ברגע ששר הביטחון יתקין תקנות, זה forever - -

<מירי פרנקל-שור: נכון.

<מירי פרנקל-שור: אפשר להאריך forever.

<מלכיאל בלס: - - עד שאני אהיה בן 120 ומעבר לזה.

<מלכיאל בלס: זה לא יכול להיות, כי איך אנחנו יכולים כרגע להסמיך תקנות?

<רחל טבת-ויזל: גם קיצור השירות הוא לתמיד.

<הילה ארליך: אם שוויון – אז שוויון לתמיד.

איילת שקד: שניה.

איילת שקד: זו כן הייתה הכוונה.

<מירי פרנקל-שור: רק שנייה.

<מירי פרנקל-שור: האמירה שלך מאד בעייתית.

<מירי פרנקל-שור: אתה אומר שצרכי הצבא יכולים להאריך את השירות.

<מירי פרנקל-שור: אתה יודע שזה לא צרכי הצבא אלא באמת אם אין אפשרות אחרת בקשת האפשרויות - - -

<מלכיאל בלס: ברור.

<מלכיאל בלס: זה המבחן החוקתי.

<מירי פרנקל-שור: לא.

<מירי פרנקל-שור: אז בוא ותגיד את זה, כיון שמהדברים שלך נשמע שצרכי הצבא נותנים carte blanche לממשלה, לשר הביטחון, להאריך.

<מלכיאל בלס: את צודקת.

<מירי פרנקל-שור: יפה.

<מלכיאל בלס: בישיבה הקודמת שהייתי נתתי את כל הניתוח החוקתי למה, להערכתי, היום לקבוע את זה צרכי הצבא לא מחזיקים מעמד.

<מירי פרנקל-שור: יפה.

<מלכיאל בלס: זה לא חוקתי, וזה יקרוס.

<מלכיאל בלס: יש חלופות אחרות.

<מירי פרנקל-שור: מייק, אני רוצה להבין.

<מירי פרנקל-שור: לעמדתך, צרכי הצבא לא מאפשרים הארכה - - -

<מלכיאל בלס: אגיד מה עמדתי.

<מלכיאל בלס: לעמדתי, היה והתקיימו נסיבות ביטחוניות מיוחדות, וזה לא המצב שאנחנו חיים בו היום במרץ 2014, - -

<מירי פרנקל-שור: ולא תהיה אפשרות אחרת.

<מלכיאל בלס: - - ואין אפשרות אחרת, אפשר להאריך לנשים את השירות, כי המדינה צריכה קודם כל לדאוג לקיומה.

<מירי פרנקל-שור: אז למה ב-2014 אנחנו חייבים עכשיו - - -

<קריאה: - - - להחליט עכשיו.

<מירי פרנקל-שור: רגע.

<מירי פרנקל-שור: תמשיך את הטיעון שלך עד הסוף.

<מלכיאל בלס: אני חושב שהחלופה הראשונה – לא חובה לחוקק את הדבר הזה, ואם תהיה שעת צורך נתכנס וחוקק.

<מלכיאל בלס: חלופה שנייה: רוצים בכל זאת משהו שנדע כי עשינו משהו – אז עושים סעיף הסמכה שקובע שבהתקיים נסיבות X שקשורות לביטחון המדינה, שר הביטחון, באישור ממשלת ישראל, ולא לבד, כי יש פה השלכות חברתיות רחבות הרבה יותר מהחיילות שבצבא, על המשפחה, על הפרנסה, על הלימודים שלהן - - -

<קריאה: לנו יש גם בעיה עם הפרוצדורה הזאת.

עפר שלח: הילה, בדיוק מהדבר הזה - - -

<מירי פרנקל-שור: אנחנו חלוקים על מייק, שזה צרכי הצבא בלבד.

עפר שלח: זה מה שהבנו בהתחלה.

<מירי פרנקל-שור: - - - אחרת, לא מאפשרת הארכה.

<מלכיאל בלס: מירי, סליחה.

<מלכיאל בלס: זה ייבחן חוקתית, ברגע שמישהו יחליט להפעיל את זה.

<מלכיאל בלס: כשממשלת ישראל תתכנס ותגיד - - -

עפר שלח: הילה, אנחנו הבאנו.

עפר שלח: את היית מעורבת בזה.

<מירי פרנקל-שור: הסעיף לא מנוסח - - -

<מלכיאל בלס: אבל צריך לתקן אותו.

איתן כבל: מירי, יש לי שאלה משפטית.

איילת שקד: איתן, סליחה.

איילת שקד: יש סדר.

עפר שלח: איתן, יש סדר דוברים.

רוברט אילטוב: כאילו מי שצועק יותר חזק הוא זה שמדבר?

איתן כבל: אילטוב, לא.

איתן כבל: זו שאלה משפטית.

איתן כבל: אני מתנצל בפניך.

איתן כבל: אני יותר גבוה.

איתן כבל: אני אומר ככה ברצינות: האם אנחנו מבקשים עכשיו את הסעיף הזה מסיבה של צרכים צבאיים שאולי יתבררו לנו ב-2016 או מפאת השוויון?

<הילה ארליך: זה גם וגם.

איילת שקד: זה גם וגם.

איתן כבל: בסדר, חשוב לשמוע את הדברים.

איתן כבל: זה גם וגם.

איילת שקד: יש סדר.

איילת שקד: עכשיו שרון.

איתן כבל: זה גם מסיבה של - - -

<הילה ארליך: גם וגם.

<הילה ארליך: אפשר לא רק מטעמים של חוסר בכוח אדם אלא בעיקר מטעמים של הגברת השוויון.

איתן כבל: אני רוצה להתייחס לזה בצורה יותר - - -

<מלכיאל בלס: אם אפשר, אומר מילה אחת על הצורך בשוויון.

<מלכיאל בלס: אם יש 20,000 וכמה בנות שמתגייסות מדי מחזור, מה הצידוק לפקידות, שוטרות צבאיות, נהגות, פקידות ת"ש, לעשות להן 28 חודשים במקום 24 חודשים אחרי 65 שנות מדינה?

<קריאה: אפשר מחדש להתחיל את זה.

<מלכיאל בלס: בעיתון מפרסמים שצריך 4,700 במקום - - -

עפר שלח: אתה מגיע לנקודת האפס שאנחנו לא רוצים להגיע.

איילת שקד: לא, די, די.

איילת שקד: לא פותחים את זה.

איילת שקד: עשינו כבר עשר ישיבות על זה.

איילת שקד: שרון, בבקשה.

<שרון צ'רקסקי: אני רוצה לציין גם לפרוטוקול שאנחנו עובדים בשיתוף פעולה עם יועל"ן, והמטרות שלנו זהות.

<שרון צ'רקסקי: בנקודה הזאת אנחנו חולקות על ההנחה שהדבר הזה, הארכת שירות, יגביר את השוויון בצה"ל.

<שרון צ'רקסקי: כדי לעשות שוויון בצבא, צריך להוציא את דו"ח שגב וצריך ללכת עם שורת צעדים שבאמת יגדילו את השוויון.

<גדי אגמון: זו סיסמא.

<קריאה: אנחנו לקחנו את דו"ח שגב.

<שרון צ'רקסקי: אני קראתי את דו"ח שגב בדיוק כמו שאתה קראת אותו.

<גדי אגמון: זו סיסמא לחלוטין.

<שרון צ'רקסקי: יש פה שורה של מהלכים.

<גדי אגמון: אין לך מושג מה הצגנו פה.

<שרון צ'רקסקי: אני לא התפרצתי לדבריך, אז תן לי להשלים אותם בבקשה.

<גדי אגמון: אוקיי.

<גדי אגמון: זו פשוט סיסמא.

<שרון צ'רקסקי: אני רוצה לציין שהעמדה שלנו, ויצ"ו, מתואמת גם עם ארגוני נשים אחרים.

<שרון צ'רקסקי: אנחנו לא באות לפה וזורקות סיסמאות לאוויר.

<שרון צ'רקסקי: אנחנו חושבות שכדי להגדיל את השוויון, צריך לעשות את זה באומץ.

<שרון צ'רקסקי: זה התפקיד של הח"כים פה להחליט שפותחים את כל התפקידים, שמאחדים את השירות, ומאחדים את המיון, ועושים את כל מה שכתוב בדו"ח שגב לאורך זמן.

<שרון צ'רקסקי: לדעתנו, זה לא המנדט של הוועדה הזאת.

<שרון צ'רקסקי: אנחנו לא חושבות שהצעד הזה שהוא חובה יגדיל את השוויון.

<שרון צ'רקסקי: זה רק הגדלת החובות ולא הזכויות.

<מירי פרנקל-שור: אבל אתם לא יכולים לקחת חלק.

<מירי פרנקל-שור: אי-אפשר לקחת חלק ממה שמייק בלס אמר, ואחר כך להתאים אותו.

<מירי פרנקל-שור: אם לוקחים את כל התזה – יש לנו נוסח, ואם לא מסכימים עם מייק לחלוטין – אז אנחנו לא יכולים לקחת רק את מה שמתאים וליישם אותו על הנוסח שמוצע כאן בשם הוועדה.

איילת שקד: בסדר.

איילת שקד: יוני, בבקשה.

יוני שטבון: גברתי היושבת-ראש, קודם כל, אני יודע שבנושא היו כבר דיונים ארוכים, אבל אני חייב לטובת הפרוטוקול ולטובת העניין להגיד כי בעוד כמה דקות יהיו פה גם הצבעות: החוק הזה רגיש באופיו.

יוני שטבון: אנחנו רואים במרחב הישראלי מה זה עושה לכולנו, וטוב שכך.

יוני שטבון: כך החברה הישראלית דנה האם זה טוב או לא טוב וכו'.

יוני שטבון: הרציונל של החוק הזה במהותו התחיל מהבנה שיש בחורי ישיבות שלא מתגייסים.

יוני שטבון: משם הוא התחיל ולשם הוא רצה להגיע.

יוני שטבון: הכניסה של המלים האלה "לשם הבטחת שוויון הזדמנויות של יוצאי צבא אישה וכו'" מכניסות את המערכת החוקתית לפלונטר הרבה יותר רגיש והרבה יותר גדול.

<קריאה: למה קיצרתם את השירות בחוק הזה?

<קריאה: – זו השאלה.

יוני שטבון: אני רוצה להסביר.

<קריאה: למה הכנסתם את זה?

יוני שטבון: אני רוצה להגיש הסתייגות על הדבר הזה.

<רחל טבת-ויזל: אם הכנסתם, כל החבילה נכנסת.

יוני שטבון: אני מסכים אתך לחלוטין.

<רחל טבת-ויזל: אבל עשיתם את זה.

יוני שטבון: אני אומר שעכשיו הכנסה של המילים האלה מכניסה את כל המערכת המשפטית והציבורית לבג"צים חדשים שיהיו.

יוני שטבון: גם כך עבדו על החוק הנוכחי חודשים ארוכים לטובת הגיוס של האוכלוסייה החרדית ותלמידי הישיבות.

יוני שטבון: לפני הדיון המהותי האם ערך השוויון או ערכים אחרים, מה שאנחנו עושים בידיים שלנו זה מכניסים, בהצבעה על המילים האלה, הסתבכות חוקתית ומכניסים את כל המערכת לפלונטר בעייתי.

<הילה ארליך: כל מה - - - מוקדם מדי.

יוני שטבון: אני קורא את הבג"צים על כל מה שיקרה עכשיו, ומכניסים את צה"ל, אדוני גדי אגמון, שכבר כמעט קראתי לך חבר-כנסת, לפלונטר גדול.

יוני שטבון: כשאתה מסכים להכניס את המילים האלה, אתה מכניס עכשיו את צה"ל למגננה ולמתקפה של כל מיני ארגונים וכל מיני דברים כאלה.

יוני שטבון: זו טעות.

יוני שטבון: כדאי לעשות דיון ציבורי.

יוני שטבון: כדאי להפריד בין הדברים.

יוני שטבון: זה לא נכון: לא לטובת צה"ל ולא לטובת הדיון הציבורי.

<רחל טבת-ויזל: אז תורידו את קיצור השירות.

<עדי אברהם: אז גם את קיצור השירות צריך להוריד.

יוני שטבון: אני אומר עוד פעם: יש פה שני דיונים.

<עדי אברהם: לא, זה לא שני דיונים.

<עדי אברהם: זה אותו דיון.

<עדי אברהם: קיצור שירות והארכת שירות זה אותו דיון.

<רחל טבת-ויזל: אתה לא עונה.

יוני שטבון: אני רוצה להסביר.

יוני שטבון: החבילה האחת שאתם מייצרים: יש את חבילת צרכי הצבא, ויש את חבילת שוויון ההזדמנויות.

יוני שטבון: אלה שני נושאים נפרדים.

<קריאה: הם לא נפרדים.

איציק שמולי: מה שהיא אומרת לך הוא שהנשים זה לא רק עניין של שוויון הזדמנויות – זה חלק מרכזי ממה שהם רוצים.

איציק שמולי: אבל יש פה גם עניין של צרכי הצבא, ואי-אפשר להגיד שזה שני דיונים נפרדים.

איציק שמולי: זה לא, פשוט לא.

יוני שטבון: זה דיון שעומד בפני עצמו.

יוני שטבון: אני מסכים.

יוני שטבון: צריך להבין את ההשלכות.

יוני שטבון: כשאנחנו מכניסים סעיף כזה, יש לזה השלכות אקוטיות.

איציק שמולי: יוני, בג"צים יהיו בכל מקרה.

יוני שטבון: לא.

יוני שטבון: אני אומר שגם ככה החוק הזה רגיש סביב אוכלוסיית החרדים.

יוני שטבון: למה אנחנו צריכים להכניס את עצמנו ואת המערכת הצבאית - - -

איתן כבל: ובני ישיבות ההסדר.

יוני שטבון: נכון.

יוני שטבון: בסדר.

יוני שטבון: אבל, אני אומר עוד פעם: דנו בדברים.

איתן כבל: אל תיעצר שם.

יוני שטבון: דנו בדברים.

יוני שטבון: לְמה אנחנו צריכים להכניס את עצמנו לתוך הבלגאן הזה?

יוני שטבון: נכון, בסדר.

יוני שטבון: אני אומר עוד פעם: דנו בדברים.

יוני שטבון: לְמה אנחנו צריכים להכניס את עצמנו לתוך הבלגאן הזה?

יוני שטבון: זו אחריות שלנו, של מי שיושב כאן, גם לשמור על צה"ל - - -

איתן כבל: כל כך הרבה תפרים גסים תוקעים את החוק.

איתן כבל: זה העניין.

איילת שקד: אני מפסיקה את הישיבה לחמש דקות להתייעצות.

איילת שקד: (הישיבה נפסקה בשעה 10:51, ונתחדשה בשעה 11:01.)

איילת שקד: יש הפסקה של חצי שעה בדיון, עד שנגיע לנוסח.

איילת שקד: (הישיבה נפסקה בשעה 11:01, ונתחדשה בשעה 13:00.

איילת שקד: )

איילת שקד: אנחנו רוצים להתחיל בישיבה.

מרדכי יוגב: איילת, אני מבקש הסבר, כי אני לא מבין.

מרדכי יוגב: מצטער, אני רוצה להבין.

איילת שקד: מירי תסביר.

מרדכי יוגב: אני מבקש הבהרה, ברשותך היושבת ראש, לעניין של הארכת שירות בנות.

איילת שקד: בסדר.

איילת שקד: נסביר הכול.

איילת שקד: הגענו לנוסח מוסכם.

איילת שקד: הוא מושלם, מה לא בסדר?

רוברט אילטוב: איילת, יש לי הרגשה שהיום זה לא ייגמר.

איילת שקד: ייגמר.

<איילת לוי: תיקון סעיף 2 בעצם מדבר על הארכה, קראנו אותו בפעם הקודמת.

<איילת לוי: (מקריאה): "תיקון סעיף 16א.

<איילת לוי: 3.

<איילת לוי: בסעיף 16א לחוק העיקרי – "(1) אחרי סעיף קטן (א) יבוא: "(א1) שר הביטחון רשאי לקבוע באישור ועדת החוץ והביטחון של הכנסת כי תהליכי אבחון אחידים למיועדת לשירות ביטחון אישה ולמיועד לשירות ביטחון גבר וכן תהליכי מיון ושיבוץ בתפקידים ובמקצועות בשירות סדיר שיבטיחו שוויון הזדמנויות".

עפר שלח: זה לא עברית אפילו.

עפר שלח: ה'כי' הזה הוא - - -

איילת שקד: כן, תהליכי אבחון אחידים.

<איילת לוי: (מקריאה): "תחילה.

<איילת לוי: (א) תוקף תחילתו של סעיף 16 כנוסחו בסעיף 2 לחוק זה ביום תחילתן של התקנות לפי סעיף 16א(א1), לא לפני כ"ח בסיוון התשע"ו (1 ביולי 2016).

<איילת לוי: "(ב) לא הועברו תקנות כאמור בסעיף קטן (א) לאישור ועדת החוץ והביטחון של הכנסת עד יום כ"ז בסיוון התשע"ט,(30 ביוני 2019) יפקע תוקפם של סעיף 16, כנוסחו בסעיף 2 לחוק זה, וסעיף 16א(א1) כנוסחו בסעיף 3".

<מירי פרנקל-שור: אני רוצה להסביר מה המנגנון ומה הקושי שקיים.

<מירי פרנקל-שור: המנגנון אומר שהכנסת מאריכה את שירות הבנות במספר חודשים, אבל מוטלת חובה על שר הביטחון לקבוע תקנות באישור ועדת החוץ והביטחון של הכנסת ורק לאחר שוועדת החוץ והביטחון של הכנסת תאשר את התקנות ייכנס לתוקפו הארכת שירות הבנות מ-24 חודשים ל-28 חודשים.

<מירי פרנקל-שור: בנוסף סעיף קטן (ב) מדבר על כך שלכל ההסדר הזה יש חלון.

<מירי פרנקל-שור: החלון הוא, התקנות לא יכולות לעבור לוועדת החוץ והביטחון לפני ה-1 ביולי 2016 והוא יכול להביא אותם עד ה-30 ביוני 2019.

<מירי פרנקל-שור: אם שר הביטחון לא יביא את התקנות הראשונות שהוא התחייב פוקעת אפשרותו להביא את התקנות, והפועל היוצא הוא שהארכת שירות הבנות מתבטלת.

<מירי פרנקל-שור: בנוסף לכך, לבקשת משרד הביטחון אנחנו הבהרנו שגם מתבטלת חובתו של שר הביטחון להתקין את התקנות.

<עמי ברקוביץ: אפשר לשאול שאלת הבהרה?

<עמי ברקוביץ: את אמרת ששר הביטחון חייב להביא, כתוב כאן 'רשאי לקבוע', זאת אומרת שזה נתון לשיקול דעתו?

<מירי פרנקל-שור: נתון לשיקול דעתו.

<מירי פרנקל-שור: מה ההסדר מבחינתנו, מבחינת הכנסת, שהכנסת בעצם מאשרת את שירות הבנות משני טעמים, היא נשענת על שני אדנים.

<מירי פרנקל-שור: אחד, האדן העיקרי הוא השוויון והאדן הנוסף הוא צרכי הצבא, מכיוון שהיא לא יכולה להאריך את שירות הבנות רק בהתבסס על צרכי הצבא, מכיוון שלעמדתנו זה לא יעבור את מבחן המידתיות, כיוון שיש אפשרויות אחרות להתמודד עם החוסר שיהיה בקיצור שירות הגברים.

<מירי פרנקל-שור: לכן כאשר הכנסת מסכימה להארכת שירות הבנות היא מאריכה במיוחד על בסיס קידום השוויון ולכן לטעמנו השוויון אינו תחום בזמן.

<מירי פרנקל-שור: אם יש צורך לקדם את השוויון, אז אין צורך לתחום את סמכות שר הביטחון ובעצם מה שהכנסת עושה, הוועדה מעניקה לשר מעין וטו על החלטת הכנסת.

<מירי פרנקל-שור: לכן אני חושבת שחלון ההזדמנויות הזה הוא בעייתי.

<מירי פרנקל-שור: עכשיו נקרא את הסעיף שלא קראנו ואני אסביר מה המשמעות שלו.

<איילת לוי: (מקריאה): "פורסמו תקנות לפי סעיף 16א(א1) יבחן שר הביטחון את התפקידים והמקצועות המופיעים בצו שהוצא לפי סעיף 16א(ג) לחוק העיקרי, כך שבתוך שנתיים מיום פרסומן של התקנות משך השירות בתפקידים ובמקצועות יהיה כאמור בסעיף 16".

<מירי פרנקל-שור: מה שאנחנו בעצם באנו וטענו, שאם בסופו של יום תהיה הארכת שירות בנות לא יכולים להיות שני הסדרים, הסדר של 28 חודשים והסדר של 32 חודשים ולכן שני הסעיפים, ברגע שהוחלט על הארכת שירות הבנות, 16א חייבים ל - - -

<גדי אגמון: ייווצר שוויון דרך ביטול תפיסת 16א(ג).

<מירי פרנקל-שור: לא, לא יתבטל, הוא רק יבוטל לעניין משך השירות.

<גדי אגמון: ברור, אני מדבר על משך השירות.

<מירי פרנקל-שור: זה דבר אחד.

<מירי פרנקל-שור: דבר נוסף, אם תיכנס הארכת השירות לתוקפה, כל רשימת התפקידים שמצויה בצו לפי סעיף 16ג צריך שר הביטחון לבחון לעניין השירות, שלא ייווצר מצב שעדיין נמצאים שם - - -

<גדי אגמון: יש גם וגם.

<מירי פרנקל-שור: יפה.

<מירי פרנקל-שור: זהו.

מרדכי יוגב: אני מניח שפה לאנשים יותר נוח שנגיש הסתייגות מאשר נגיש רביזיה, מבחינת הזמן שלהם.

איילת שקד: כן, נכון.

איילת שקד: מוטי, אל תגיש רביזיה.

מרדכי יוגב: לא, אנחנו לא רוצים סתם לכלות את זמנם של אנשים וגם לא לומר דברים בצחוק.

מרדכי יוגב: אני רוצה לומר בכל הרצינות.

מרדכי יוגב: עם כל הכבוד ויש לי כבוד גדול לבני שני המינים, שירות הבנות איננו תחליף, תחליף מספרי לפחות, לשירות הבנים בצה"ל, חלקו ענייני ומאפשר את השוויון, חלקו לא.

מרדכי יוגב: ולכן אני מבקש להגיש הסתייגות, גם על בסיס מה שאמרה פה קודם היועצת המשפטית בחוסר ההסכמה על הדברים, בהתנגדות להארכת שירות בנות באופן הקולוסאלי, קרי, מירי - - -

איילת שקד: אוקיי, אתה מתנגד לסעיף 16(2) בכלל.

מרדכי יוגב: לחוק העיקרי, להארכת שירות נשים עקב ערך השוויון.

מרדכי יוגב: אני סבור שצריך לבחון אותו, צה"ל הוא לא המעבדה שלו, בצה"ל צריך לבחון אותו בעיקר לפי צרכי צבא ההגנה לישראל והייעוד שלו להגן על עם ישראל.

מרדכי יוגב: לכן כשצריך וכשבנות יכולות לשרת כחלופה לבנים, זה מצוין, וכשזה בלתי אפשרי, כי מדובר פה בשני מינים, אז זה לא מהווה תחליף ולכן כל הסיפור הזה מיסודו הוא לא נשען על דברים אמיתיים, על כן אני סבור שצריך למחוק את סעיף 16 בחוק העיקרי ולהאריך את שירות הבנות רק פרטני לפי צורך ולא באופן מכליל.

מרדכי יוגב: עידו, זו הסתייגות.

<עידו בן-יצחק: שלא יוארך השירות.

מרדכי יוגב: שלא יוארך שירות בנות בחוק, אלא רק לפי הצורך.

מרדכי יוגב: שר הביטחון יהיה רשאי לקבוע, באישור ועדת החוץ והביטחון, תהליכי אבחון ומיון ושיבוץ באופן שיבטיח שוויון הזדמנויות לפי האפשרי והנדרש.

<עידו בן-יצחק: יש שתי אפשרויות, או שאתה אומר שלא תהיה הארכה ושר הביטחון יוכל להאריך לחלק.

מרדכי יוגב: אני אומר שההסתייגות היא לסעיף 16, שר הביטחון יהיה רשאי להאריך לחלק, לפי צרכי הצבא ועם ישראל, להגן על עצמו.

איילת שקד: אתה הגשת הסתייגות, אנחנו צריכים להצביע עליה.

<עמי ברקוביץ: בהמשך לקשיים שדיברה עליהם היועצת המשפטית, אני רק רוצה להעיר שלה

<עמי ברקוביץ: בנתנו ההסדר, שלפי מה שהוסבר המשמעות שלו ששר הביטחון הוא זה שקובע בהחלטתו אם ההסדר כן או לא ייכנס לתוקף, הוא הסדר נוקשה מבחינת יחסי הכוחות בין כנסת לממשלה והעברת הסמכות בעצם לקבוע את משך התקופה לשר הביטחון.

איילת שקד: אבל זה באישור ועדת החוץ והביטחון של הכנסת.

<עמי ברקוביץ: לא, אם הוא לא עושה שום דבר ההסדר פוקע.

דוד צור: עד 2016 אתה לא עושה כי אתה לא יכול.

דוד צור: בין 2016 ל-2019, תחליט שאתה רוצה להאריך, תבוא אלינו.

<עמי ברקוביץ: נכון.

מרדכי יוגב: אני מבקש להוסיף משפט אחד.

<עמי ברקוביץ: אם אתה מחליט שאתה לא רוצה ל - - -

דוד צור: אז זה נופל.

<עמי ברקוביץ: יפה, זאת אומרת שההחלטה נתונה לשר הביטחון.

<עמי ברקוביץ: מכיוון שכך, ההסדר - - -

<מירי פרנקל-שור: לכן הכנסת כאן יוצאת מוחלשת.

<מירי פרנקל-שור: נכון.

מרדכי יוגב: אני מבקש להוסיף משפט אחד, שאמרתי אותו גם בהסתייגות הראשונה שלי שלא לקצר את שירות הבנים.

מרדכי יוגב: אמרתי שלגבי שני הדברים הללו גם ביחד וכאחד מבחינתי, הדברים נידונים כרגע גם בוועדה בראשותו של חבר הכנסת איתן כבל, ועדת משנה של חוץ וביטחון לענייני מוכנות, והם עוברים תהליך מקצועי בוועדת חוץ וביטחון.

מרדכי יוגב: אני הייתי מבקש גם להסתייג ולקחת את כל הפרק הזה של קיצור שירות בנים והארכת שירות בנות ולהביא אותו לבחינה מקצועית בוועדת החוץ והביטחון בלי קשר לכל החוק כולו שבו אני לא רוצה כרגע לעכב שום דבר ולא להתייחס לשום דבר.

מרדכי יוגב: לקחת את כל הפרק הזה של קיצור שירות בנים והארכת שירות בנות ולשים אותו במעבדה של ועדת חוץ וביטחון לבחינה מעמיקה, ומזה מה שייצא משם ייצא משם.

איילת שקד: אוקיי, תודה רבה.

איילת שקד: חבר הכנסת כבל ואחר כך מייק ואז אני מצביעה.

איתן כבל: אל"ף, אני מבקש להסתייג ולהתנגד להארכת שירות הנשים.

איתן כבל: גם מהטענה שהועלתה כאן, זה מחליש את כנסת ישראל.

איתן כבל: כל התהליך הזה מחליש את כנסת ישראל, גם אם הוא לא ייצא בסופו של תהליך אל הפועל ויבוצע, עצם העובדה שסעיף כזה נרשם בתוך החוק מחליש מאוד את הכנסת.

איתן כבל: גם כך כנסת ישראל חלשה ובוודאי שמערכת החוץ והביטחון מאוד מאוד חלשה בשוטף בכלל מול מערכת הביטחון, מול צה"ל.

איתן כבל: ודבר נוסף שאני רוצה לומר לכם.

איתן כבל: אני מבין, נעשתה כאן עבודה שהיא למזער את הנזק, ואני אומר את זה גם פה לפרוטוקול.

איתן כבל: אני יודע שזה יעבור, אבל לפחות אם זה יעבור זה יהיה עם מינימום של נזק.

איתן כבל: גם את זה אני אומר לפרוטוקול.

איתן כבל: אבל יחד עם זאת חשוב לי לומר את דעתי ואת דעת מפלגתי בעניין הזה ולומר לכם שנעשה כאן מעשה באמת שלא ייעשה, כי אין כאן שוויון.

איתן כבל: אני אומר לך, גברתי, אין כאן באמת התייחסות אמיתית לצרכי הביטחון של מדינת ישראל, זה תפר גס, ממש.

איתן כבל: הייתי מוכן להילחם לצדך בכל הכוח אם היה כאן תהליך אמיתי מתחילתו ועד סופו שמלא באומץ לב להוביל שינוי באמת מול החרדים, באמת מול החבר'ה שעושים את השירות של ישיבות ההסדר ובכל התהליך כולו.

איתן כבל: וכשמסתכלים פנימה ורואים, אני רואה אותך מדברת על שוויון, זה נראה, תסלחי לי שאני אומר את זה, לתוך התהליך הזה, כמו שהוא נתון - - -

<קריאה: אני לא חייבת לסלוח לך.

איתן כבל: לא, קודם כל אני מאוד מקפיד, כדי חס וחלילה, אני נזהר בלשוני ואני אומר לך מלכתחילה, אני מאמין באמונה שלמה ברצון שלך, אבל אני אומר, תראי מה יוצא כאן.

איתן כבל: את באה מתוך כוונה הכי כנה, ברצון הכי נכון לדבר על שוויון ובלי משים את מוצאת עצמך שותפה לתוך תהליך שאין בו שוויון אמיתי.

איתן כבל: זאת אומרת בסוף אנחנו נושאים כולנו את שם השוויון לשווא, כי אין פה, וכל אחת ואחד סביב השולחן הזה, כולל המשפטנים שמתפלפלים בפלפולים, כדי למצוא את הניסוח המשפטי הנכון, בסופו של תהליך אין כאן שוויון אמיתי.

איתן כבל: נהפוך הוא, בלי משים אנחנו מעמיקים את אי השוויון ובסופו של עניין - - - תשמעי, אנחנו לא בצד של החרדים, לפחות לא אני, ואינני בצד גם של הפוליטיקה עכשיו, בסוף מי יגן למען ה' על אלה שעושים כל הזמן ועושים ועושים, ועוד לא עסקנו בכלל, כולנו פה, ואני מסיים בזה, גברתי, את הדיבור הגדול של השוויון בנטל, ואף אחד לא מבין ששירות אמיתי מתחיל במילואים, שבסוף כל התהליך הזה של לעשות שירות סדיר הוא לא יותר ממסדרון, לא יותר מזה, ובסוף מסתבר אחרי שנים שהסדיר זה החלק הקל של השירות.

איתן כבל: בסופו של תהליך, אתם יודעים את זה, אתם יודעים את היטב, ואנחנו כאן מתפלפלים לתת ל-100 לשרת בקוסומוי או לא, הוא יעשה שירות שחבר'ה יתאמנו בהחלפת תפילין, כן או לא.

איתן כבל: סליחה שאני מביא את זה לרמות האלה, אבל זה הדיון.

איתן כבל: כי אנחנו מנסים לדבר באמת, לפחות אני, לא ממקום של להוציא לאנשים עיניים, אלא לדבר ממקום של שוויון בנטל אמיתי.

איתן כבל: הייתי מהראשונים בבית הזה שנלחמו על השוויון, שכולם בגיל 18 יגישו - - - אז אני לא טהרן, אני לא צדקן, אני רוצה שיהיה תהליך, אני מברך על התהליך שמתקיים בחברה החרדית, למרות החוק.

איתן כבל: הוא מתקיים.

איתן כבל: אבל בסופו של תהליך אינני יכול להרים את ידי בעד הארכה של שירות בנות בהתפלפלות הזו של עוד שנתיים שר הביטחון ישקול.

איתן כבל: אני אמרתי את זה גם לך, הנציג של משרד המשפטים, דמה בנפשך שנשים פה הצעות חוק שכולן ייכתבו ככה, בחוק ראשי, חקיקה ראשית, לא תקנות, לא חוק שאתה עושה אותו לתקופה קצובה, הוראת שעה, בחוק ראשי, שאתה אומר 'בעוד שנתיים תיבחן עליית המחירים', אם וככה.

איתן כבל: זה חקיקה?

איתן כבל: זו חקיקה?

איתן כבל: זו תפיסה של חקיקה?

איתן כבל: אני אומר את זה לכם.

איתן כבל: בסוף אין לאף אחד מכם את האומץ לקום ולומר שהתהליך הזה גם משפטית לא נכון.

איתן כבל: כולכם באמת בסוף, כולם פה, משרתים פה תהליך שהוא מקצין ולא מחבר.

איתן כבל: תודה.

איילת שקד: תודה, איתן.

איילת שקד: בבקשה, מייק בלאס.

<מלכיאל בלס: אני רוצה להסביר את המשמעות של התיקון הזה, כפי שאני רואה אותו כרגע.

<מלכיאל בלס: הוא יוצר לינקג', חד חד ערכי, מחובר, בין הקידום של השוויון בצבא דרך תהליכי מיון, שיבוץ, אחידים, לבין הארכת שירות בארבעה חודשים.

<מלכיאל בלס: לא תהיה הארכת שירות בארבעה חודשים, אין מחויבות לצבא לנהוג לקידום השוויון בשירות.

<מלכיאל בלס: זה מה שיוצא מהדבר הזה.

<מלכיאל בלס: כי אם יחליט שר הביטחון, או אם תיפול הכוונה להאריך את השירות בארבעה חודשים, כי לא התקיימו טעמים ביטחוניים שיצדיקו את זה, לכאורה אין מחויבות - - -

<מירי פרנקל-שור: אנחנו הסכמנו שמלכתחילה הכנסת לא תוכל - - - כמו שהיא עושה היום, רק על סמך צרכי הצבא.

<מירי פרנקל-שור: זה אנחנו הסכמנו.

<גדי אגמון: היא קיימת בכל מקרה בחוק הראשי.

<גדי אגמון: זה גם בהחלטת הממשלה, אני מזכיר שהתקבלה החלטה.

<מלכיאל בלס: אני לא יודע מה 'הסכמנו', אני חולק על הדבר הזה.

<מלכיאל בלס: אני חושב שהדרך היחידה להאריך שירות של נשים בצבא עוברת דרך צרכי ביטחון ואי אפשר להאריך שירות - - -

<מירי פרנקל-שור: - - - לעשות את זה עכשיו.

<מלכיאל בלס: נכון, אבל אפשר לעשות סעיף הסמכה.

<מלכיאל בלס: כרגע אני מציע כהצעה פרקטית, החיבור של הדבר הזה לדעתי יכול לגרום לדבר שהוא אחד טוב, שלא יאריכו בסוף את השירות, כי לא צריך באמת 20,000 חיילות שיעשו עוד ארבעה חודשים, אבל גם אז לא יקדמו את השוויון בתוך הצבא, כי אמרו שהדבר תלוי אחד בשני.

<מלכיאל בלס: לכן את הסיפא של סעיף של שלושה איקסים כאלה (ב), בפסקה לפני אחרונה, אני חושב שצריך להוריד.

<מירי פרנקל-שור: איזה?

<מלכיאל בלס: אם שר הביטחון לא יצליח להביא הארכת שירות ארבעה חודשים לנשים בצבא, אז יפקע אולי תוקפן של תקנות אבל לא סעיף 16א(1) כנוסחו בסעיף 3 זה.

<מלכיאל בלס: הסעיף הזה צריך להישאר, כי זו חובה של הצבא, בין אם הוא מאריך ארבעה חודשים ובין אם הוא לא מאריך ארבעה חודשים.

<רחל טבת-ויזל: אני רוצה להסביר.

<מלכיאל בלס: אבל לא גמרתי.

<רחל טבת-ויזל: למשפט הזה.

<רחל טבת-ויזל: אנחנו לא יודעים לפתור לגמרי ולעשות שיבוץ אחיד בלי משך שירות אחיד, ולכן אם נופל נושא הארכת שירות, אני לא יודעת לעשות שיבוץ - - -

<מלכיאל בלס: אז תכתבי ככל הניתן.

מרדכי יוגב: אני מבקש למחות על הדברים הלא מקצועיים של היוהל"נית, אפשר לקדם כל בת לאותו תפקיד, זה עניין של כסף.

מרדכי יוגב: יש טייסות, יש סייבריסטיות.

מרדכי יוגב: הצבא עושה מאמצים לקדם כל בת, כי כל בת שיכולה לתרום, אדרבא, ישלמו לה חודשי קבע והיא תמשיך והיא תעשה והיא תעשה יותר טוב מבנים.

מרדכי יוגב: זה לא תלוי בהארכת שירות של משך זמן, הצבא יכול לשלם את זה ואת פה באה לפגוע בצה"ל בהעמידך את ערך השוויון לפני ערך ההגנה על מדינת ישראל.

איילת שקד: מוטי, אל תדברו ככה, בבקשה.

מרדכי יוגב: זה בדיוק כך.

איילת שקד: לא.

<מלכיאל בלס: אני מציע, אם אומרים שלא יודעים בדיוק איך לעשות את זה, אז באותו סעיף א(1) אפשר להוסיף את המילים ככל הניתן, 'צה"ל יפעל ככל הניתן לעשות הליכים אחידים'.

<מלכיאל בלס: אני לא אומר שזה חייב להגיע לאחידות מלאה, אבל ככל הניתן.

<מלכיאל בלס: מעבר לזה עוד שתי משמעויות של התיקון הזה.

<מלכיאל בלס: האחת, זה בלתי מוגבל בזמן.

<מלכיאל בלס: זאת אומרת כנסת ישראל קובעת היום - - -

<רחל טבת-ויזל: זה כתוב, ב-16א בחוק העיקרי הקיים זה כבר כתוב.

<מלכיאל בלס: לא, אני מדבר על הנוסח הזה שאנחנו רואים עכשיו, חדש, ופה לא כתוב.

<רחל טבת-ויזל: זו תוספת לחוק, בסעיף העיקרי זה כתוב.

<רחל טבת-ויזל: זה כבר נמצא שם משנת 2000.

<רחל טבת-ויזל: זה לא חדש.

<מלכיאל בלס: אוקיי, אז תקיימו את מה שכתוב בחוק.

<רחל טבת-ויזל: מקיימים.

<מלכיאל בלס: הדבר הנוסף, הארכת השירות בארבעה חודשים היא בלתי מוגבלת בזמן, מכאן לנצח.

<מלכיאל בלס: איך אתם יודעים שצריך את זה?

<מלכיאל בלס: תעשו תחנות מעבר לעצור, כל שנתיים-שלוש, ותחליטו - - -

איילת שקד: לא, אבל זה עד 2019.

<מלכיאל בלס: לא, עד 2019 יעשו תקנות, אבל אם יעשו תקנות ב-2018 הן יחולו עד 2049.

איילת שקד: אבל זה חוק.

איילת שקד: ברגע שהארכת בשנת 67' את ה - - - בסדר, בשביל זה יש כנסת, הם יכולים לקצר.

<מלכיאל בלס: לא, אבל בנושא כזה, אם לא יהיו תחנות שצריך לחזור לפה כל פעם ולראות שההארכה הזו באמת נחוצה מצרכי ביטחון - - -

איילת שקד: אבל זה התפקיד של ועדת חוץ וביטחון.

איילת שקד: אם יש ועדת חוץ וביטחון מתפקדת עם שיניים, היא מחזירה לה את ה - - -

<מלכיאל בלס: לא, היא לא יוזמת חקיקה, זה הבדל תהומי.

איילת שקד: מה זאת אומרת?

איילת שקד: חברי כנסת יכולים ליזום חקיקה.

<מלכיאל בלס: אבל אין מצב שחברי הכנסת יצליחו מול ממשלה להעביר חקיקה, אם ממשלה לא רוצה.

<מלכיאל בלס: לכן אם הממשלה מחויבת לבוא כל שנתיים-שלוש ולהגיד שצרכי הביטחון שלנו עדיין כאלה שנשים צריכות לעשות שנתיים ו-4 ואי אפשר לקצר - - -

איילת שקד: אז מה שאתה אומר יצטרך להידון בוועדת חוץ וביטחון לכשיגיעו, אם יגיעו, התקנות לפתחה.

<מלכיאל בלס: לא, אבל החוק כבר יהיה סגור, אי אפשר יהיה לשנות את זה.

איילת שקד: אפשר יהיה להעביר תיקון חקיקה.

<מלכיאל בלס: למה אני לא יכול לגמור משפט?

איילת שקד: יכול להיות שוועדת חוץ וביטחון, אם הנושא יבוא לפתחה, תחליט שצריך להעביר תיקון חקיקה ולשים שסתומים.

<מלכיאל בלס: אבל היא לא תצליח לעשות את זה, לדעתי.

<מלכיאל בלס: אתם מייצרים פה כלי שהוא 20,000 נשים בשנה, יאריכו להן בארבעה חודשים לנצח.

איילת שקד: מייק, אנחנו עצרנו את ההארכה הזאת.

איילת שקד: אז שר הביטחון יחליט בין 2016 ל-2019 אם הוא חושב שהיא נחוצה, כרגע היא לא נחוצה.

איילת שקד: באישור ועדת חוץ וביטחון של הכנסת.

<מלכיאל בלס: הדבר הנוסף, עוד פעם נשאר כאן, שהנשים המבוגרות בצבא - - -

איילת שקד: לא, זה עכשיו גדי בודק.

איילת שקד: תיכף כשאנחנו נביא להצבעה אני אסביר.

איילת שקד: הוא בודק ואנחנו כנראה נוריד את זה.

איילת שקד: איציק, בבקשה.

איציק שמולי: תודה רבה.

איציק שמולי: אני רוצה להצטרף להסתייגות של חברי מוטי יוגב וגם הדברים שאמר איתן.

איציק שמולי: הדיון נעשה כבר בבוקר, אני לא מרגיש צורך, גם לאור ההערה שלך, לחזור על כל הנאום של השוויון, רק אמירה אחת לכיוון נציגי צה"ל.

איציק שמולי: אתם בעצמכם בבוקר בסופו של דבר הגעתם לנקודה שאמרתם, שיש קשר בין קיצור השירות שנעשה במקום אחד, או יעדי גיוס, לטעמי לא מספיק אגרסיביים, שנעשו במקום אחד, לבין הארכה של שירות הנשים.

איציק שמולי: כלומר אין פה רק עניין של שוויון.

איציק שמולי: מה גם שגם על תפיסת השוויון אפשר להתווכח, כפי שאמר חברי מוטי יוגב.

איציק שמולי: בסופו של דבר אני חושב שהסעיף הזה משקף אולי בצורה מושלמת את מה שנעשה בחוק הזה של השוויון בנטל.

איציק שמולי: במילה אחת, מי שכבר נושא בנטל יישא בו יותר ומי שלא נושא בנטל, נעשה לו עוד כמה הנחות.

איציק שמולי: אני מבקש להסתייג, לבטל את כל סעיף 16, גם, איילת, לאור ה - - -

איילת שקד: אתה מצטרף להסתייגות של מוטי.

איציק שמולי: וגם של איתן.

מרדכי יוגב: אם הקואליציה תכפה עליי לא להסתייג במליאה, אז אני אצטרף להסתייגות שלו.

איילת שקד: אוקיי.

איציק שמולי: ומשפט אחרון, איילת, אני מצטרף בדיוק לקו שאת הובלת פה לאורך כל החודשים האחרונים, שמה שמסרבל ומה שלא צריך להיות, לא צריך להיות פה.

איציק שמולי: אנחנו בסעיפים מסוימים בחוק לא ניסינו להיות נביאים ולצפות פני עתיד וכך גם צריך לנהוג במקרה של מה יהיה עם שירות הנשים בעוד שנתיים.

איציק שמולי: אם וכאשר יצטרך צה"ל להגדיל את מצבת כוח האדם שלו יתכבד צה"ל ויגיע לממשלה וגם לכנסת ויציג את הטיעונים וגם את החלופות.

איציק שמולי: העובדה שבסעיף הזה, סעיף 16, יוצרים מסלול מהיר, יוצרים דיפולט של הארכת שירות נשים על פני אלטרנטיבות אחרות, זה מספר את כל הסיפור כולו על חוק השוויון בנטל של הממשלה הזו.

איילת שקד: תודה רבה.

איילת שקד: תיקון, כפי שסיכמנו, גדי הודיע שאפשר להוריד את תיקון 2.

איילת שקד: מדובר על רופאות שיניים בגיל 35 עד 38, אפשר בגיל 35 לחסוך מרופאת השיניים ורופאה להתגייס ולכן אין צורך בתיקון הזה.

איילת שקד: אנחנו מורידים אותו.

<מירי פרנקל-שור: גדי, מה עם העולות החדשות?

איילת שקד: העולות החדשות עדיין בבדיקה.

איילת שקד: אני רוצה להסביר, אנחנו עכשיו נצביע על ההסתייגות ואחר כך על החוק.

רוברט אילטוב: על העולות החדשות המבוגרות.

איילת שקד: כן.

איילת שקד: גדי יודיע לנו האם אפשר להוריד את ההארכה מ-18 ל-22 בכלל של העולות החדשות, ואם הוא יגיד שאפשר, אז אני מקבלת את הסכמת הוועדה שאפשר להוריד את זה, שלא נצטרך רביזיה ובלגן.

איילת שקד: אז קודם ההסתייגויות.

איילת שקד: ההסתייגות של מוטי ושל איציק ושל איתן.

איילת שקד: ההסתייגות של מוטי.

<עידו בן-יצחק: ההסתייגות של מוטי יוגב בעצם אומרת שלא יוארך לכולם, אלא רק למי ששר הביטחון החליט שצרכי הצבא מחייבים.

איילת שקד: שירות דיפרנציאלי.

מרדכי יוגב: זה בעצם להוריד את סעיף 16.

איציק שמולי: להוריד את סעיף 16 כולו, זה מה שזה אומר.

איילת שקד: זה אותו דבר, הוא התכוון לאותו דבר.

<עידו בן-יצחק: להוריד את סעיף 16 אומר ששר הביטחון לא יכול להאריך.

<מירי פרנקל-שור: בתפקידים ובביצוע, כמו מודל שיש לנו בחוק המילואים.

<מירי פרנקל-שור: המשמעות של הדבר, שזה מתחיל להיות מודל של שירות דיפרנציאלי, כאשר יש עליו - - -

רוברט אילטוב: סיכול ממוקד.

מרדכי יוגב: זה לא מודל של שירות דיפרנציאלי.

מרדכי יוגב: זה אומר שאם בן או בת, אותו דבר, בן בסיירת, מאריכים לו היום בקבע לחצי שנה או לשנה.

מרדכי יוגב: בן בסייבר, מאריכים לו היום לחצי שנה.

מרדכי יוגב: בת בסייבר, יאריכו לה לשנה.

איילת שקד: אבל הקבע לא קשור.

עפר שלח: זה קבע, מוטי, זה משהו אחר.

מרדכי יוגב: זה מה שאני אומר.

עפר שלח: זה לא הארכה בתוך ה - - -

<מירי פרנקל-שור: התהליך בקבע לבד, עם כל הכללים הנלווים, לא צריך - - -

איתן כבל: אני לא יכול להצטרף אליך.

מרדכי יוגב: אז תציע אתה את ההסתייגות שלך, אין לי בעיה, מה שתגיד.

איתן כבל: מה שאנחנו אומרים זה שאנחנו נגד הארכת גיוס - - -

מרדכי יוגב: נכון, אני מסכים.

איילת שקד: מוטי, אתה עם איתן, זו אותה הסתייגות.

מרדכי יוגב: אני עם איתן ואחר כך משרד הביטחון יביע את צרכיו ויבקש מהאוצר ויעשה את התכניות.

מרדכי יוגב: אני לא יורד כרגע לרזולוציה של איך יעשו את זה.

איילת שקד: טוב, בסדר.

איילת שקד: איתן, דרך אגב, דיברת קודם על המילואים.

איילת שקד: חבר שלי עושה איתך מילואים, הוא סיפר לי איזה חיים אתם עושים שם.

איילת שקד: מי בעד ההסתייגות של חבר הכנסת מוטי יוגב וחבר הכנסת שמולי וחבר הכנסת כבל?

איילת שקד: מי נגד?

איילת שקד: ההסתייגות נפלה.

איילת שקד: הצבעה בעד ההסתייגות - מיעוט ההסתייגות נדחתה.

איילת שקד: עכשיו אנחנו עוברים להצביע על החוק.

איילת שקד: הסעיף, כפי שאמרתי, בלי הארכה של פסקה 2(2), ובעניין פסקה (1), אם תת אלוף גדי אגמון יחזור אל הוועדה יגיד שלא צריך את ההארכה מ-18 חודשים ל-22 זה ירד.

איילת שקד: מי בעד הסעיף הזה?

איילת שקד: מי נגד?

איילת שקד: הצבעה בעד סעיף - רוב הסעיף נתקבל.

איילת שקד: יש עוד כמה סעיפים.

איילת שקד: חברי הוועדה, יש עוד כמה הצבעות, תישארו בבקשה, מי שמעוניין.

איילת שקד: יש כמה דברים טכניים שצריך לסגור בחוק.

איילת שקד: אנחנו צריכים להצביע על כמה דברים טכניים שנובעים כתוצאה מקיצור השירות של הגברים.

איילת שקד: איילת, תסבירי.

<איילת לוי: סעיף 11, בעמוד 32.

<איילת לוי: (מקריאה): "תיקון חוק שירות ביטחון (הוראת שעה) 11.

<איילת לוי: בחוק שירות ביטחון (הוראת שעה), התשנ"ה-1995, בסעיף 1 ברישה, במקום "עד יום ג' בתמוז התשע"ד (1 ביולי 2014)" יבוא "עד יום י"ג בתמוז התשע"ה (30 ביוני 2015)".

<איילת לוי: "

<מירי פרנקל-שור: אני אסביר.

<מירי פרנקל-שור: אורך שירות הגברים מורכב משנתיים וחצי פלוס שישה חודשים והשישה חודשים מוארכים כבר מזה שנים בוועדת החוץ והביטחון מתקופה לתקופה.

עפר שלח: עכשיו לא מאשרים את ה-6, מאשרים 36.

<מירי פרנקל-שור: לא, אבל לפני קיצור תקופת שירות הגברים אנחנו חייבים להאריך עד 30 ביוני 2015 וב-2015 תחליט הוועדה שקיצור שירות הגברים ייכנס לתוקף.

עפר שלח: יש לנו סמכות לעשות את זה במקום ועדת חוץ וביטחון?

<מירי פרנקל-שור: ודאי, אין שום בעיה, כיוון ש - - -

עפר שלח: זה חוק שירות ביטחון.

עפר שלח: בסדר.

איילת שקד: מי בעד?

איילת שקד: מי נגד?

איילת שקד: הסעיף עבר.

איילת שקד: הצבעה בעד סעיף 11 - רוב הסעיף נתקבל.

איילת שקד: מה עכשיו?

<מירי פרנקל-שור: חוק חיילים משוחררים.

איילת שקד: סעיף 12.

<איילת לוי: (מקריאה): "12.

<איילת לוי: בחוק קליטת חיילים משוחררים התשנ"ד-1994: "(1) בסעיף 11(א) במקום "36 חודשים" יבוא "32 חודשים"; "(2) בתקופה שמיום - - -

<עידו בן-יצחק: רשום במקום 24 חודשים 28 חודשים, אבל בהתאם למנגנון שאושר עכשיו.

<מירי פרנקל-שור: אוקיי, מכיוון שחוק קליטת חיילים משוחררים, כלומר לגבי הארכת שירות בנות, אם הארכת שירות בנות תיכנס לתוקף, יש לכך השלכה לחוק קליטת חיילים משוחררים.

<מירי פרנקל-שור: עכשיו אנחנו נצטרך להתאים את הסעיף, שאם בסופו של דבר השר יביא את התקנות ויוארך שירות הנשים, תהיה לכך השלכה על קליטת חיילים משוחררים.

<מירי פרנקל-שור: זה העיקרון, אנחנו נביא נוסח.

<מירי פרנקל-שור: צריך להצביע על העיקרון ואנחנו ננסח את הסעיף.

איילת שקד: ומתי תנסחו?

איילת שקד: עוד פעם.

<מירי פרנקל-שור: אם בסופו של דבר השר יביא תקנות לאישור הוועדה ויוארך שירות הנשים, תהיה לכך השפעה על חוק קליטת חיילים משוחררים, מכיוון שיהיה צורך להעניק לחיילות יותר כסף, מכיוון שאורך השירות הוארך, מ-24 חודשים ל-28 חודשים, אז אנחנו צריכים לבנות את המנגנון שבמידה ש - - -

איילת שקד: עכשיו צריך לעשות את זה?

<מירי פרנקל-שור: לפני שאנחנו נלך למליאה, כבר יהיה סעיף.

<מירי פרנקל-שור: לא כרגע.

<מירי פרנקל-שור: זה העיקרון ועליו צריך להצביע.

<מירי פרנקל-שור: הוועדה מצביעה, אנחנו קובעים את הנוסח ו - - -

איילת שקד: למה לא לעשות את זה כש-?

איילת שקד: טוב, אוקיי.

איילת שקד: מי בעד?

איילת שקד: מי נגד?

איילת שקד: הסעיף עבר.

איילת שקד: הצבעה בעד סעיף 12 - רוב הסעיף נתקבל.

<מירי פרנקל-שור: סעיף 16(1).

<איילת לוי: סעיף 16(1) עמוד 33.

<איילת לוי: "תחילתו של סעיף 15 לחוק העיקרי כנוסחו בסעיף 1 לחוק זה ביום י"ד בתמוז התשע"ה (1 ביולי 2015)".

<מירי פרנקל-שור: סעיף 15 מדבר על קיצור תקופת שירות הגברים, כאשר הסעיף הזה קובע את הכניסה לתוקף ביום 1 ביולי 2015.

איילת שקד: מי בעד?

איילת שקד: מי נגד?

איילת שקד: הסעיף עבר.

איילת שקד: הצבעה בעד סעיף 16(1) - רוב הסעיף נתקבל.

<איילת לוי: (מקריאה): "סעיף 16א.

<איילת לוי: בתקופה של שנתיים מיום תחילתו של חוק זה, בכל מקום בפרק ג'1, כנוסחו בסעיף 7 בחוק זה, במקום "ועדת החוץ והביטחון של הכנסת" יקראו "ועדה שתקבע ועדת הכנסת לעניין זה".

<איילת לוי: "

איילת שקד: מי בעד?

איילת שקד: מי נגד?

איילת שקד: עבר.

איילת שקד: הצבעה בעד סעיף 16א - רוב הסעיף נתקבל.

איילת שקד: יש עוד משהו?

<עידו בן-יצחק: בסעיף המתמידים שאישרה הוועדה נשמט סעיף קטן מתוכו, שברור שזאת הכוונה של הוועדה, אבל רק שיהיה ברור למען הפרוטוקול, אותם מתמידים יקבלו את הפטור בסופו של דבר בגיל 26, כרגע רק כתוב שהם דוחים את שירותם אבל הם צריכים לקבל גם את הפטור.

עפר שלח: גיל הפטור הוא 26 ממילא.

<עידו בן-יצחק: לא, בסעיף של המתמידים כתוב רק שהם ידחו את שירותם עד גיל 26 ולא כתוב שהם מקבלים פטור.

עפר שלח: כן, אבל גיל הפטור הוא 26 ממילא.

<עידו בן-יצחק: לא, אבל אין לו סעיף ייחודי ואם אתה לא אומר שהם יקבלו פטור בגיל 26 אז המשמעות היא שצריך כביכול - - -

איתן כבל: זה למען הסר ספק.

איתן כבל: אם הוא מתייחס לזה עכשיו - - -

<עידו בן-יצחק: לא, זה היה סעיף בהצעת החוק הממשלתית, זה פשוט נשמט מהנוסח.

<עידו בן-יצחק: מעבר לזה, אם פוקע תוקפו של הצו במהלך התקופה, אם הוא מסתיים והוא מחליט לא להאריך אותו אז חל עליו סעיף 26ז ואם מבוטלת דחיית השירות שלו, אז חל עליו סעיף 16, בדומה לסעיפים אחרים בתקופת הקבע.

איילת שקד: עוד דבר אחד, ההכרה בחשיבות לימוד התורה בסעיף הפרשנות.

איילת שקד: לי יש הסתייגות.

איילת שקד: ההסתייגות שלי להכניס את המשפט שהכנסנו בסעיף של הישיבות הגבוהות לאור החשיבות בהכרת לימוד התורה, אנחנו חושבים שזה גם חשוב לבג"צ, בסעיף ג1, הייעוץ המשפטי יכניס את זה איפה שהוא רואה לנכון.

איילת שקד: מי בעד?

איילת שקד: מי נגד?

איילת שקד: עבר.

איילת שקד: הצבעה בעד סעיף ג1 - רוב הסעיף נתקבל.

איילת שקד: סיימנו.

איילת שקד: כמעט סיימנו.

איילת שקד: משרדי הממשלה משוחררים.

איילת שקד: יש לנו להצביע רק על הרביזיות.

<הילה ארליך: והוראת השעה.

<הילה ארליך: אנחנו הערנו אז לגבי הרביזיה של תקופת הקבע, שמדברת שלא יהיה בגיל 18 הוראת שעה.

איילת שקד: אני מתנגדת לזה, אני אדבר עם חברי הוועדה ונראה מה לעשות.

איילת שקד: דרך אגב, פרופ' פרידמן ופרופ' נאמן הציעו לנו אתמול שאם עוד כמה שנים נחשוב שתהיה בעיה עם החוק בבג"צ אפשר להכניס תיקון בחוק יסוד כבוד האדם וחירותו, שהחוק חל למעט מספר חוקים ולכתוב את החוק הזה בנספח לחוק יסוד כבוד האדם וחירותו.

איילת שקד: זה עוד פתרון.

<מירי פרנקל-שור: עמוד 23, סעיף 26לד לא הוצבע, תנאים לדחיית שירות.

<איילת לוי: הייתה בקשה לדיון מחדש של חבר הכנסת פרוש.

<עידו בן-יצחק: הייתה רביזיה גם של אטיאס וגם של פרוש, הסעיף נפתח ובסוף הדיון פרוש אמר שהוא עוד לא נימק את ההסתייגות שלו.

איילת שקד: מה הוא אמר?

<איילת לוי: שהוא יחליט על זה מחר.

איילת שקד: נעשה את זה עם כל הרביזיות.

<עידו בן-יצחק: סעיף עוד לא אושר.

<עידו בן-יצחק: הרביזיה נפתחה, פתחנו כי הכנסנו את הסיפור של אטיאס של התעסוקה מגיל 22.

איילת שקד: ולמה לא סגרנו את זה?

<איילת לוי: פרוש רצה להמשיך לנמק את ההסתייגות שלו.

איילת שקד: אז בואו נסגור?

איילת שקד: טוב, מי בעד סעיף 26לד?

איילת שקד: מי נגד?

איילת שקד: הסעיף עבר.

איילת שקד: הצבעה בעד סעיף 26ד - רוב הסעיף נתקבל.

איילת שקד: תודה רבה.